title: Bill Withers

text: Withers oli kuusilapsisen perheen kuopus. Isän kuoltua äiti ja isoäiti kasvattivat hänet. Withers palveli laivastossa yhdeksän vuoden ajan ja muutti vuonna 1967 Los Angelesiin luomaan muusikon uraa. Hän teki päivisin Boeingin lentokonetehtaalla vessanpöntön istuimia ja nauhoitti iltaisin demoja.


title: Bill Withers

text: Withersin levytysura urkeni kun hänet esiteltiin Sussex Recordsin johtajalle Clarence Avantille. Booker T. Jones tuotti hänen esikoisalbuminsa "Just as I Am" (1971). Siltä otettu single ”Ain’t No Sunshine” myi kultaa, nousi R&B-listan kuutoseksi ja poplistan kolmoseksi sekä voitti parhaan R&B-laulun Grammyn. Myös ”Grandma Hands” nousi singlelistalle.


title: Bill Withers

text: Withersin toinen kultasingle oli vuoden 1972 "Still Bill" -albumin kappale ”Lean on Me”, joka nousi R&B-listan ja poplistan kärkeen. Seuraava single ”Use Me” nousi listakakkoseksi. Myös albumi myi kultaa ja nousi R&B-listan ykköseksi sekä poplistan neloseksi.


title: Bill Withers

text: Withers kirjoitti kappaleita myös José Felicianolle ja Gladys Knightille mutta kieltäytyi kirjoittamasta alentavina pitämiensä blaxploitaatioelokuvien soundtrackeja.


title: Bill Withers

text: Withers oli lyhyen aikaa naimisissa näyttelijätär Denise Nicholasin kanssa. Kun Sussex meni konkurssiin vuonna 1975 Withers siirtyi Columbia Recordsille. Withers ei viihtynyt Columbialla, ja siellä tehdyistä albumeista top-40:een nousi vain "Menagerie" (1977). Withersin viimeinen studioalbumi on "Watching You, Watching Me" (1985). Sen jälkeen Withers on keskittynyt lastensa kasvattamiseen mutta kirjoittaa toisinaan lauluja ystäviensä albumeille.


title: Bill Withers

text: Lukemattoman moni artisti on tehnyt cover-versioita Withersin kappaleista tai samplannut niitä. Withersistä on tehty dokumenttielokuva "Still Bill" (2010).


title: Bill Withers

text: Withers nimettiin Songwriters Hall of Fameen vuonna 2005 ja Rock and Roll Hall of Fameen vuonna 2015. ”Lean on Me” on valittu Grammy Hall of Fameen.


title: Koskelainen (lehti)

text: Koskelainen on kotiseutuyhdistys Koskelaisseuran julkaisema,Tl Koskella Varsinais-Suomessa ilmestyvä kotiseutulehti. 2000-luvulla lehti on ilmestynyt vuosittain. Lehden ensimmäinen numero ilmestyi vuonna 1955.


title: Don’t Panic (albumi)

text: Don’t Panic on yhdysvaltalaisen pop-punk-yhtye All Time Lowin viides studioalbumi, jonka julkaisi Hopeless Records 8. lokakuuta 2012. Albumin uusintapainos Don’t Panic: It’s Longer Now! julkaistiin lokakuussa 2013, jossa esiintyi Pierce the Veil -yhtyeen Vic Fuentes kappaleella ”A Love Like War”. Yhtyeen levytyssopimus Interscope Recordsin kanssa purettiin ja he liittyivät takaisin Hopeless Recordsiin.


title: Natalian tasavalta

text: Natalian tasavalta oli vuosina 1839–1843 itsenäinen buuritasavalta nykyisen Etelä-Afrikan alueella. Voortrekkerit perustivat tasavallan Blood Riverin taistelun jälkeen. Britit valtasivat maan 1843, ja tasavallasta tuli Natalin siirtomaa. Andries Pretorius oli Natalian pääministeri.


title: Norman Nordstrom

text: Norman Nordstrom eli sokea mies on kuvitteellinen hahmo elokuvasta "Don’t Breathe" ja elokuvan päähenkilö. Norman on noin kuusissakymmenissään oleva sokeutunut sotaveteraani, joka on saanut miljoonien korvaukset tyttärensä kuolemasta. Vaikka tämä on sokea, Norman on erittäin vaarallinen ja kykeneväinen puolustamaan itseään. Häntä esittää Stephen Lang.


title: Norman Nordstrom

text: Norman on Persianlahden sodan veteraani, joka taisteli maansa puolesta Irakissa, mutta menetti siellä näkönsä sirpalekranaatin osuessa hänen kasvoihinsa. Norman ilmeisesti sen jälkeen vietti onnellista elämää tyttärensä Emma Nordstromin kanssa, joka sittemmin joutui rikkaan perheen tytön, Cindyn yliajamaksi ja lopulta kuoli. Tämä sai Normanin hulluksi, koska Cindy ei joutunut henkirikoksen takia vankilaan. Norman päätti kidnapata Cindyn talonsa kellariin rakennettuun huoneeseen ja keinotekoisesti siitti hänet, jotta voisi korvata tyttärensä kuoleman antamalla hänelle uuden lapsen.


title: Norman Nordstrom

text: Kolme nuorukaista, Rocky, Alex ja Money, päättävät mennä varkaisiin saadessaan kuulla, että Norman sai tyttärensä kuoleman korvauksena 300 000 (todellisuudessa miljoonan). He onnistuvat pääsemään sisään, ja Money menee yläkertaan, jossa Norman nukkuu, asettaa sinne unikaasun, jonka Money luulee tepsivän, kunnes hänen ammuttuaan aseellaan yhden Normanin ovista auki, ammunta herättää Normanin ja hän menee alakertaan kysymään “Kuka siellä”. Money yrittää hämätä häntä olevansa joku pelkkä ohikulkija, joka sattumoisin päätyi taloon mutta Norman huomaa jalallaan lattialla olevan auki repäistyn lukon ja Money alkaa uhkailla häntä aseellaan. Moneyn viipyessä liian kauan Norman saa yliotteen ja kysyy vielä, onko hänen mukanaan muitakin. Money väittää olevansa ihan yksin, kunnes sitten Norman tappaa hänet omalla aseellaan. Tämän jälkeen hän käy vielä tarkistamassa, että hänen rahansa ovat vielä tallessa.


title: Norman Nordstrom

text: Normanin korjatessa taloaan hän haistaa kengän hajua ja tajuaa että hänen talossaan on muitakin tunkeilijoita. Hän tarkistaa rahalokeron, ja huomaa rahojen kadonneet mikä saa hänet raivostumaan. Myöhemmin kuullessaan kellojen ääntä (minkä hän yhdisti langalla Cindyyn joka on kellarissa vankina) hän tajuaa tunkeilijoiden olevan vielä talossa. Norman menee pihan kautta myrskykellarin oven kautta ja ampuu vahingossa Cindyn, jonka Rocky ja Alex vapauttivat. Norman raivostuu entistä enemmän ja sammuttaa kellarin valot ja alkaa jahdata kaksikkoa säkkipimeässä kellarissa. Norman onnistui saamaan kiinni Alexin hän yrittää tappaa tämän kuristamalla (koska aseen lipas oli tyhjentynyt) mutta Alex onnistuu kolkkaamaan Normanin potkaisemalla hyllykön päälleen. Päästessään pois kellarista Norman pieksee Alexin tajuttomaksi ja yrittää tappaa hänet oksasaksilla mutta osuukin vahingossa Moneyn ruumiiseen. Norman kuitenkin nappaa Rockyn myöhemmin, kuristaa hänet tajuttotamaksi ja vie hänet samaan patjahuoneeseen missä hän piti Cindya. Siellä Norman paljastaa syyn miksi hän piti Cindya vankina ja koska hän on kuollut, Norman yrittää siittää Rockyn Cindyn tilalle mutta juuri ja juuri ennen sitä Alex toipui pieksinnästä ja hakkaa Normanin nuijalla, vangitsee hänet omaan patjahuoneeseen ja vapauttaa Rockyn ja kaksikko yrittää lähteä rahojen kanssa talosta.


title: Norman Nordstrom

text: Juuri ennen kuin kaksikko onnistui lähtemään talosta, Norman ehtii päästä vapaaksi ja ampuu Alexin mutta Rocky ehtii pakoon. Normanin koira lähtee perään, mutta Rocky onnistuu lukitsemaan koiran Moneyn autoon, ja heti sen jälkeen Norman saavuttaa Rockyn, kolkkaa hänet taas tajuttomaksi ja vie hänet takaisin kotiinsa. Siellä Rockyn toipuessa hän huomaa pussissaan olevan kaukosäätimen (jolla voi sammuttaa ja käynnistää hälytykset) käynnistää sillä turvahälytyksen sireenin, joka harhauttaa Normania, ja Rocky hakkaa hänet sorkkaraudalla. Kovan kamppailun jälkeen Norman putoaa vahingossa alas omaan kellariinsa, ja hänen aseensa ampuu häntä vahingossa. Rocky jättää Normanin kuolemaan omaan asuntoonsa ja onnistuu pakenemaan heti ennen poliisin tuloa. Uutisissa kerrotaan Normanin selviytyneen ja hänen tekemänsä murhat katsottiin itsepuolustukseksi. Norman ei kertonut poliiseille Rockysta eikä varastetuista rahoista jottei itse joutuisi vangituksi.


title: Norman Nordstrom

text: Norman Nordstrom nimeä ei mainita elokuvassa eikä näytetä elokuvan lopputeksteissä. Häntä kutsuttiin pelkäästään "sokeaksi mieheksi".


title: Bangladeshin kansalliskirjasto

text: Bangladeshin kansalliskirjasto (, lyh. NBL) on Dhakan kaupungissa toimiva Bangladeshin kansalliskirjasto.


title: Bangladeshin kansalliskirjasto

text: Kansalliskirjaston pohjana toimi vuonna 1967 perustettu Pakistanin kansalliskirjaston maakuntakirjasto Dhakassa. Bangladeshin itsenäistyttyä tämä muutettiin maan kansalliskirjastoksi vuonna 1971. Kansalliskirjasto perustettiin hallinnollisesti vuonna 1972 yhdessä Bangladeshin kansallisarkiston kanssa; molemmat kulttuurilaitokset säädettiin tuolloin maan opetusministeriön alaisuuteen. Myöhemmin ne siirrettiin kulttuuriministeriön alaisuuteen.


title: Bangladeshin kansalliskirjasto

text: Uuden kansalliskirjastorakennuksen rakentaminen aloitettiin vuonna 1978 ja rakennus valmistui 1985. Kansalliskirjasto muutti vuonna 1986 tähän arkkitehti, prof. dr. Muzharul Islamin suunnittelemaan rakennukseen. Bangladeshin kansallisarkisto toimi samassa rakennuksessa vuosina 1986–2005, kunnes muutti omaan rakennukseen.


title: Bangladeshin kansalliskirjasto

text: Väkirikkaan valtion kansalliskirjaston henkilökunnan koko ja budjetti on varsin pieni. Vuonna 2014 Bangladeshin kansalliskirjastossa toimi yhteensä 63 työntekijää. Kansalliskirjaston johtajan ohella siellä työskentelivät ylikirjastonhoitaja (varajohtaja), kuusi päällikkötehtävissä toimivaa (officers) ja 55 muuta kirjastotyöntekijää.


title: Cristina Sandu

text: Cristina Sandu (s. 1989) on suomalainen kirjailija, joka asuu Englannissa. Hän on opiskellut kirjallisuustiedettä Helsingissä ja Edinburghissa. Hänen esikoisromaaninsa "Valas nimeltä Goliat" oli vuonna 2017 ehdolla kaunokirjallisuuden Finlandia-palkinnon saajaksi. Hänen isänsä on romanialainen ja äitinsä suomalainen, mistä on tullut vaikutteita hänen esikoisromaaniinsa.


title: Glibenklamidi

text: Glibenklamidi eli glyburidi (CHSNClO9) on sulfonyyliureajohdannaisiin kuuluva orgaaninen yhdiste. Yhdistettä voidaan käyttää lääketieteessä aikuistyypin diabeteksen hoitoon.


title: Glibenklamidi

text: Huoneenlämpötilassa glibenklamidi on kiteistä ainetta. Yhdiste on veteen liukenematonta, mutta liukenee useisiin orgaanisiin liuottimiin. Glibenklamidi vaikuttaa sitoutumalla ATP-herkkiin kaliumkanaviin. Tämä lisää insuliinin eritystä haiman β-soluista ja johtaa verensokerin laskuun. Glibenklamidi on suhteellisen pitkävaikutteinen lääke, jota käytetään aikuistyypin diabeteksen hoidossa. Glibenklamidi metaboloituu maksassa inaktiivisiksi tuotteiksi. Aine tuli markkinoille vuonna 1969. Glibenklamidia voidaan käyttää yhdistelmähoitona metformiinin kanssa.


title: Glibenklamidi

text: Glibenklamidin haittavaikutukset ovat yleensä lieviä. Vakavin haittavaikutus on liian alhainen verensokeritaso. Muita mahdollisia haittavaikutuksia ovat huonovointisuus, ripuli, oksentelu ja allergiset oireet kuten ihottuma.


title: Glibenklamidi

text: Glibenklamidin synteesin ensimmäisessä vaiheessa 2-metoksi-5-klooribentsoyylikloridi reagoi fenetyyliamiinin kanssa muodostaen amiinin. Tämä yhdiste reagoi klooririkkihapon ja ammoniakin kanssa muodostaen sulfonamidin, joka reagoi viimeisessä vaiheessa sykloheksyyli-isosyanaatin kanssa.


title: Varatilintarkastaja

text: Varatilintarkastaja on Tilintarkastajan varamies. Varatilintarkastajia voi olla yksi tai useampia.


title: Varatilintarkastaja

text: Suomen tilintarkastuslain mukaan kirjanpitovelvolliselle yhteisölle on valittava ainakin yksi varatilintarkastaja, jos yhteisölle on valittu vain yksi tilintarkastaja eikä tämä ole tilintarkastusyhteisö. Jos tilintarkastajaa ei valita, silloin ei tarvita varatilintarkastajaakaan.


title: Varatilintarkastaja

text: Osakeyhtiön varatilintarkastajista voidaan määrätä tarkemmin yhtiöjärjestyksessä, jolloin valinnassa noudatetaan yhtiöjärjestyksen määräyksiä. Osakeyhtiön varatilintarkastajat valitaan tavallisesti yhtiökokouksessa. Yhtiöjärjestyksellä voidaan kuitenkin määrätä, että esimerkiksi hallitus valitsee varatilintarkastajan. Kaikkia tilintarkastajia ei voida kuitenkaan valita muussa järjestyksessä kuin yhtiökokouksessa.


title: Tilintarkastusyhteisö

text: Tilintarkastusyhteisö on yhtiö, joka harjoittaa tilintarkastustoimintaa.


title: Tilintarkastusyhteisö

text: Suomen tilintarkastuslain mukaan tilintarkastusyhteisöksi hyväksytään laissa määritellyt edellytykset täyttävä osakeyhtiö, osuuskunta, kommandiittiyhtiö tai avoin yhtiö. Yhtiön on oltava riippumaton ja sen hallintoelimiin ja omistajiin tulee kuulua laissa määritelty määrä hyväksyttyjä tilintarkastajia tai muita tilintarkastusyhteisöjä. Hallintoelimiin ei saa kuulua laissa määritellyllä tavalla vastuuvelvolliseksi sopimattomia henkilöitä.


title: Tilintarkastusyhteisö

text: Suomessa toimi vuoden 2017 lopussa 70 tilintarkastusyhteisöä.


title: Peikonkakkarat

text: Peikonkakkarat ("Mauranthemum") on asterikasvien (Asteraceae) heimoon kuuluva kasvisuku. Sukuun kuuluu neljä tai viisi lajia.


title: Hywel Dda

text: Hywel Dda tai Hywel Hyvä oli 900-luvulla elänyt walesilainen ruhtinas. Hän piti yllä hyviä suhteita Englantiin ja laajensi valtakaudellaan valtansa ulottumaan alun perin hallitsemastaan Seisyllwgistä suuriin osiin nykyistä Walesia. Hywel Ddan valtakauden tunnetuin teko oli kuitenkin niin sanotun Hywelin lain kokoaminen. Hywelin laki oli ensimmäinen ylöskirjattu ja Walesissa laajasti käytetty lakiteksti. Varhaisimmat tunnetut lakitekstit on kirjoitettu joitakin vuosisatoja Hywelin kuoleman jälkeen ja tarinat lain kokoamisesta vaihtelevat yksityiskohdiltaan, mutta Hywelillä uskotaan silti olleen vähintään jonkinlainen vaikutus lain kokoamiseen. Joissakin lakiteksteissä Hyweliin viitataan koko Walesin kuninkaana.


title: Hywel Dda

text: Hywel Dda oli Seisyllwgin hallitsija Cadellin poika ja hänen isoisänsä oli Rhodri Mawr. Rhodri Mawr oli saanut surmansa taistelussa englantilaisia vastaan vuonna 978 ja hänen veljensä eli Hywelin setä pakotettiin vannomaan uskollisuutta englantilaisille. Cadell kuoli vuonna 911 ja hänen hallitsemansa alueet jaettiin Hywelin ja tämän veljen Clydogin välillä. Hywel meni naimisiin Dyfedin kuningas Llywarch ap Hyfaiddin tyttären Elenin kanssa, joka oli perinyt isänsä kuningaskunnan. Kun Clydog kuoli vuonna 920 Hywel peri hänen alueensa ja yhdisti samalla Seisyllwgin ja Dyfedin uudeksi kuningaskunnaksi, joka sai myöhemmin nimen Deheubarth.


title: Hywel Dda

text: Englannin kuningas Edvard Vanhemman kuoltua Hywel oli monien muiden walesilaisten ruhtinaiden mukana vannomassa uskollisuutta tämän seuraaja Athelstanille vuonna 926 tai 927. Vuonna 928 hänen mainitaan historiallisissa lähteissä lähteneen pyhiinvaellusmatkalle Roomaan mahdollisesti Alfred Suuren esimerkin mukaisesti. Sittemmin hänen nimensä esiintyy useissa anglosaksisissa peruskirjoissa allekirjoituksina, joissa hän käytti titteliä "regulus". Hywelin uskotaan pyrkineen lähentämään välejään Englantiin ja hän jopa antoi yhdelle pojistaan anglosaksisen nimen "Edwin". Vuonna 937 monet walesilaiset ruhtinaat liittoutuivat Englantia vastaan kapinassa, joka huipentui Brunanburhin taisteluun. Monista muista hallitsijoista poiketen Hywel ei ottanut osaa kapinaan englantilaisia vastaan, eikä hän liittoutunut Englantiin hyökänneiden viikinkien kanssa. Hywelin tarkoitusperiä on kuvailtu vaihtelevasti joko myötämielisyydeksi englantilaisia kohtaan, tai vaihtoehtoisesti puhtaaksi politiikaksi.


title: Hywel Dda

text: Gwyneddin kuningas Idwal ab Anarawd sai surmansa taistelussa englantilaisia vastaan vuonna 942 ja Hywel käytti tilannetta hyväkseen ulottaen valtansa Gwyneddin ja Powysin alueelle. Hywelin tunnetuin teko hallitsijana oli kuitenkin niin sanotun Hywelin eli Walesin lain kokoaminen. Tarinan mukaan Hywel kutsui koolle kuusi tunnettua lakimiestä eri puolilta Walesia Tŷ Gwyn ar Dafissa Dyfedissä. Mukana oli myös useitsa kirkossa vaikuttaneita henkilöitä. Tarina esiintyy vaihtelevin yksityiskohdin useimpien walesilaisten lakitekstien johdannossa, mutta vanhimmat säilyneet tekstit on kirjoitettu vähintään kaksi vuosisataa Hywelin valtakauden jälkeen. Joissakin niistä Hyweliin viitataan termillä ”koko Walesin kuningas”. Hywelin jonkinlaista osuutta ensimmäisen ylöskirjoitetun walesilaisen lain kokoamisessa pidetään kuitenkin todennäköisenä ja Pohjois-Walesin, sekä Powysin valtaaminen antoi hänelle luultavasti lain kokoamiselle tarvittavan arvovallan. Wales ei ollut koskaan aikaisemmin yhtä yhtenäinen ja tämä mahdollisti monien eri paikallisten käytäntöjen muuntamisen yhtenäiseksi laiksi. Hywelille on annettu epiteetti "Hyvä", mutta ensimmäiset tunnetut viittaukset Hyweliin tähän tapaan on tehty vasta 1100-luvulla. Hywel kuoli vuoden 950 paikkeilla. Hieman hänen kuolemansa jälkeen valmistui ensimmäinen tunnettu walesilainen kronikka, jonka rahoitus oli mahdollisesti peräisin Hyweliltä.


title: The Party Scene

text: The Party Scene on yhdysvaltalaisen pop-punk-yhtye All Time Low’n esikoisalbumi, jonka julkaisi pieni levy-yhtiö Emerald Moon Records 19. heinäkuuta 2005. Kappaleet 2, 3, 8, 9 ja 12 nauhoitettiin uudelleen yhtyeen seuraavaa julkaisua, "Put Up or Shut Up" -EP:tä varten.


title: Nigerian kansalliskirjasto

text: Nigerian kansalliskirjasto () on Abujan kaupungissa toimiva Nigerian kansalliskirjasto. Kansalliskirjastolla on päätoimipisteensä lisäksi 27 alueellista haaratoimipistettä.


title: Nigerian kansalliskirjasto

text: Kansalliskirjasto perustettiin syyskuussa 1964. Kirjastoa on elokuusta 2016 lähtien johtanut professori, ylikirjastonhoitaja Lenrie O. Aina.


title: Nigerian kansalliskirjasto

text: Kansalliskirjaston päärakennuksen uudisrakennusta ei saatu valmiiksi vuonna 2017, vaikka rakentaminen oli kestänyt tuolloin jo 11 vuotta. Tähän asti kansalliskirjasto oli toiminut vuokratiloissa. Kirjaston päärakennuksen kuntoa luonnehdittiin loppuvuonna 2017 kehnoksi, häpeäksi maalleen. Kansalliskirjaston rahoitusta arvosteltiin riittämättömäksi.


title: Lacy Lakeview

text: Lacy Lakeview on kaupunki McLennanin piirikunnassa, Texasin osavaltiossa, Yhdysvalloissa. Vuonna 2010 kaupungissa oli 5 839 asukasta.


Luettelo Tuusniemen julkisista taideteoksista ja muistomerkeistä sisältää Tuusniemen kunnassa olevat pysyvät patsaat, muistomerkit ja muistolaatat.


title: Llywelyn ap Gruffudd

text: Llywelyn ap Gruffudd tai Llywelyn Viimeinen oli walesilainen ruhtinas, joka sai Walesin prinssin tittelin ja yhdisti Walesin ensimmäistä kertaa yhden vallan alle. Llywelyn jäi myös viimeiseksi itsenäiseksi walesilaiseksi ruhtinaaksi ja hän sai surmansa Englannin kuningas Edvard I:stä vastaan käydyssä taistelussa 11. joulukuuta 1282.


title: Llywelyn ap Gruffudd

text: Llywelyn oli isänsä Gruffudd ap Llywelynin toiseksi vanhin poika ja hänen isoisänsä oli Llywelyn ab Iorwerth eli Llywelyn Suuri. Dafydd ap Llywelynin valtaannousun jälkeen Llywelyn nousi pienen Perfeddwladissa sijainneen alueen hallitsijaksi ja liittoutui Dafyddin kanssa tämän aloitettua kapinan Englannin kuningasta vastaan. Dafydd kuoli vuonna 1246 ilman perillistä ja aikaisempi liitto hänen kanssaan turvasi perinnän Llywelynille. Llywelynin vanhempi veli Owain oli jäänyt englantilaisten vangiksi ja palatessaan Walesiin hänen oli suostuttava hallitsemaan Gwynedd Uwch Conwyä eli vapaasti käännettynä Ylä-Gwyneddiä yhdessä veljensä kanssa. Veljekset hallitsivat vuoteen 1255 saakka, jolloin veljesten nuorempi veli Dafydd liittoutui Owainin kanssa Llywelyniä vastaan. Llywelyn voitti Bryn Derwinin taistelun veljiään vastaan. Voittonsa jälkeen hän valtasi edelleen aikaisemmin Englannin kruunun hallitseman osan Perfeddwladia, minkä jälkeen hän hallitsi suurinta osaa Gwyneddistä. Solmimalla liittoja muiden walesilaisten ruhtinaiden kanssa Llywelyn ulotti valtansa myös Powysin ja Deheubarthin alueelle.


title: Llywelyn ap Gruffudd

text: Viimeistään vuonna 1258 Llywelyn oli alkanut käyttää arvonimeä Walesin prinssi. Sota Englannin kuningas Henrik III:ta vastaan jatkui sotaretkillä Walesin rajamailla. Llywelyn liittoutui myös Simon de Montfortin ja kuningasta vastaan kapinoineiden paronien kanssa. Llywelyn vaati Henrik III:ta tunnustamaan hänen asemansa muiden Walesin ruhtinaiden johdossa, johon kuningas viimein myöntyi Montgomeryn rauhassa vuonna 1267, jolla kuningas tunnusti hänet Walesin ruhtinaskunnan hallitsijaksi Walesin prinssin arvonimellä. Walesin ruhtinaat vannoivat uskollisuutta Llywelynille, joka oli puolestaan velvoitettu vannomaan uskollisuutta samaan tapaan Englannin kuninkaalle. Llywelyn oli näin yhdistänyt koko Walesin yhden vallan alle ensimmäistä kertaa Walesin historian aikana.


title: Llywelyn ap Gruffudd

text: Konflikti kuninkaan kanssa syttyi jälleen vuonna 1277. Sodan taustalla olivat erimielisyydet kuningas Edvard I:n ja Walesin rajamaiden hallitsijoiden välillä. Llywelyn joutui luopumaan hallitsemistaan alueista Gwyneddin ulkopuolella Aberconwyn rauhassa. Hän menetti myös Perfeddwladin ja joutui tunnustamaan veljensä Dafydd ap Gruffudd perimisoikeuden. Llywelynin sallittiin kuitenkin hallita Dafyddille perintönä annettuja alueita oman elinaikansa ajan ja Dafydd sai sen sijaan Llywelynin menettämät alueet Perfeddwladissa. Walesin lakiin vedoten Llywelyn vaati kuninkaan tuomareilta Gruffudd ap Gwenwynwynin alueita Arwystlin canterfissa ja osia Cyfeiliogista. Llywelynin tarkoituksena oli kokeilla, kunnioittaisiko kuningas maakiistojen ratkaisua Walesin lain ja Walesin kansalaisuuden takaamien oikeuksien perusteella. Kuninkaan ja Llywelynin välit kiristyivät ja puhkesivat jälleen sodaksi vuonna 1282. Sodan perimmäisenä syynä voidaan kuitenkin pitää lakikiistaa lukuun ottamatta Llywelynin kokemaa epäoikeutta, jolla Dafydd oli saanut hänen alueensa Perfeddwladissa. Llywelyn sai surmansa 11. joulukuuta 1282 Llanfair-ym-Mualltin lähellä käydyssä taistelussa.


title: Gwynfor Evans

text: Gwynfor Evans (1. syyskuuta 1912 Barry, Wales, Yhdistynyt kuningaskunta – 21. huhtikuuta 2005 Pencarreg, Wales, Yhdistynyt kuningaskunta) oli walesilainen poliitikko. Hän johti 1945–1981 kansallismielistä Plaid Cymru -puoluetta ja oli puolueen ensimmäinen edustaja Britannian alahuoneessa, jossa hän istui vuodet 1966–1970 ja 1974–1979. Pitkälti Evansin vakaumuksellisen pasifismin ansiosta Plaid Cymru pyrki Walesin aseman kohentamiseen väkivallattomasti. Evans itse oli vuonna 1980 syömälakossa ja onnistui sen avulla pyörtämään konservatiivihallituksen päätöksen olla perustamatta kymrinkielistä televisiokanavaa.


title: Gwynfor Evans

text: Gwynfor Evans syntyi Barryssä, Walesissa vuonna 1912. Hänen vanhempansa eivät olleet nationalisteja eivätkä puhuneet kymriä, jota Evans itse alkoi opiskella 18-vuotiaana. Gwynfor sai suurimmat vaikutteensa isoisältään, pastori Ben Evansilta, jolta hän omaksui syvän uskonnollisen vakaumuksen ja raittiuden.


title: Gwynfor Evans

text: Evans opiskeli oikeustiedettä Walesin yliopistossa, missä hän liittyi Christian Society- ja Left Book Club -järjestöihin. Hän alkoi myös kokea Walesin itsenäisyyden tarpeellisuuden nähdessään, kuinka maa kärsi 1930-luvun laman aikana. Evans liittyi opiskeluaikanaan kansallismieliseen Plaid Cymru -puolueeseen. Hän jatkoi opintojaan Oxfordin St John’s Collegessa ja perusti sinne puolueen jaoston.


title: Gwynfor Evans

text: Evansin ehdotuksesta Plaid Cymru julisti 1938 toisen maailmansodan kynnyksellä kieltäytyvänsä väkivallasta. Evans itse ilmoitti sodan alettua olevansa aseistakieltäytyjä. Yllätykseen hän sai myös ehdottoman vapautuksen palveluksesta. Vapautus myönnettiin vain hyvin harvoille. Evans toimi 1939–1945 Walesin rauhanliikkeen, Heddychwyr Cymrun sihteerinä.


title: Gwynfor Evans

text: Evans oli vuodet 1943–1945 Plaid Cymru -puolueen varajohtaja. Vuonna 1945 hän nousi puoluejohtajaksi. Evansin vahvasti kannattama rauhanaate näkyi myös puolueen toiminnassa. Monista muista kansallismielisistä liikkeistä poiketen Plaid Cymru vastusti väkivallan käyttämistä tavoitteidensa saavuttamisessa.


title: Gwynfor Evans

text: Evans valittiin vuonna 1949 Carmarthenshiren kreivikunnanvaltuustoon, missä hän piti paikkansa noin neljännesvuosisadan ajan. Evans pyrki edistämään muun muassa Walesin hallinnon ja kymrin kielen asemaa. Hän oli näkyvästi esillä, kun hän vastusti Liverpoolia varten suunnitellun tekojärven rakentamista. Tekojärvi rakennettiin, ja se peitti alleen Capel Celynin kylän. Vaikka Evans ei onnistunutkaan estään kylän kohtaloa, taistelu auttoi häntä nousemaan Plaid Cymrun ensimmäiseksi Britannian alahuoneen edustajaksi. Evans valittiin parlamenttiin vuoden 1966 täytevaaleissa, jotka järjestettiin Carmarthenin edustajan Megan Lloyd Georgen kuoltua.


title: Gwynfor Evans

text: Evans oli vaikuttamassa parlamentissa vuoden 1967 kymrin kielilakiin. Hän oli pyytänyt mahdollisuutta vannoa virkavalansa kymriksi, mutta puhemies Erskine May oli antanut kieltävän vastauksen. Evansin paikallaolo ja pelko Walesin kansallisesta heräämisestä vakuutti Harold Wilsonin hallituksen hyväksymään kielilain.


title: Gwynfor Evans

text: Evans ei tuntenut oloaan kotoisaksi parlamentissa, ja erityisesti Walesin työväenpuolueen edustajat pyrkivät vaikeuttamaan tämän toimia. Evansin ja Plaid Cymrun asema vaikeutui 1960-luvun lopulla, kun Walesin nationalismiin sekoittui myös äärimielisiä aineksia. Evansin tytär osallistui Cymdeithas yr Iaith Gymraeg järjestämiin levottomuuksiin, mikä ei auttanut Evansin asemaa. Hän menettikin vuonna 1970 paikkansa parlamentissa.


title: Gwynfor Evans

text: Evans valittiin uudestaan parlamenttiin lokakuussa 1974. Plaid Cymru sai tuolloin yhteensä kolme paikkaa, mutta puolue oli silti varsin pitkälti eristyksissä muista. Evans menetti paikkansa vuonna 1979 ja luopui puoluejohtajan asemasta vuonna 1981. Hän yritti parlamenttiin vielä vuonna 1983, mutta ei tullut valituksi.


title: Gwynfor Evans

text: Vaikka Evans istuikin pitkään parlamentissa, hänen merkittävin poliittinen saavutuksensa tuli todennäköisesti vasta parlamentaarikon uransa jälkeen. Hän julisti vuonna 1980 syömälakon aikomuksenaan ”paastota kuolemaan asti” ellei uusi konservatiivihallitus kumoaisi päätöstään, joka perui kymrinkielisen televisiokanavan perustamislupauksen.


title: Gwynfor Evans

text: Konservatiivipuolue oli luvannut vuoden 1979 vaalikampanjassaan perustaa kymrinkielisen televisiokanavan. Sisäministeri William Whitelaw ilmoitti kuitenkin muutaman kuukauden päästä muuttaneen mieltänsä. Evansin nälkälakko pakotti Margaret Thatcherin hallituksen kumoamaan päätöksensä. Tilanne raukesi, kun Walesin asioita hoitanut ministeri Nicholas Edwards ilmoitti, että kymrinkielinen kanava S4C tultaisiin kuitenkin perustamaan.


title: Gwynfor Evans

text: Evans keskittyi viimeisinä vuosinaan kirjoittamiseen. Hän teki useita kirjoja Walesista ja omaelämäkerran "Bywyd Cymro" (1982).


title: Granitoidi

text: Suomen varhaisproterotsooiset syväkivet ovat valtaosin graniitteja, granodioriitteja ja tonaliitteja. Näistä happamista, pääasiassa maasälvistä ja kvartsista koostuvista kivilajeista käytetään yhteisnimitystä granitoidi.


title: Granitoidi

text: Lähde: http://www.geologinenseura.fi/suomenkalliopera/CH8.pdf, sivu2


title: Kaleva (elokuvateatteri Seinäjoella)

text: Kaleva oli Seinäjoen keskustassa vuodesta 1926 aina 1980-luvun puoleenväliin toiminut elokuvateatteri. Sen iso kaksikerroksinen puutalo Kalevankadun ja Maamiehenkadun kulmassa purettiin vuonna 1990 valmistuneen Epstori-kauppakeskuksen tieltä.


title: Kaleva (elokuvateatteri Seinäjoella)

text: Kaleva-teatteri aloitti toimintansa 17. lokakuuta 1926. Elokuvasalin ensimmäinen vuokraaja oli Kauhajoelta muuttanut Eemeli Raivio, apunaan Ines Heinonen ja tämän poika Valio. Vuonna 1946 koko kiinteistö siirtyi Toivo Rauhalinnan omistukseen ja häneltä vuonna 1969 V. Luhtaselle, joka myi sen jo vuonna 1971 Keijo Aholle. Vuonna 1976 Kaleva siirtyi Keijon veljen Reijo Ahon kommandiittiyhtiölle, joka avasi Maakuntatalon entisen uimahallin paikalle samana vuonna myös Bio Marilynin. Reijo Aho oli suorittanut elokuvakoneenkäyttäjän tutkinnon Helsingissä jo 16-vuotiaana ja tunnetaan sittemmin elokuvateattereita Hämeenlinnassa ja Seinäjoella omistaneena yrittäjänä, jonka Remamian Oy:n omistuksessa on yhä Lapuan Bio Marilyn.


title: Ruskea-ahde

text: Ruskea-ahde on pieni omakotialue Lempäälässä. Se sijaitsee Hämeenlinnan ja Tampereen välisen E12-tien varrella Kuljun eteläpuolella.


title: Ruskea-ahde

text: Alue on syntynyt Suvanto-säätiön vuonna 1956 ostamalle Hattulanmäen tilalle, joka jaettiin asuntotonteiksi ja myytiin nopeasti.


title: Ruskea-ahde

text: Ruskea-ahteentien varrella on mahdollinen muinaisjäännös, historiallinen Lempäälän ja Messukylän välisen tien pohja.


title: Rhodri Mawr ap Merfyn

text: Rhodri Mawr ap Merfyn tai Rhodri Suuri oli walesilaisen Gwyneddin kuningaskunnan hallitsija. Valtakautensa aikana hän levitti valtaansa käsittämään suuria osia nykyisestä Walesista ja häneen viitataankin myöhemmissä lähteissä joskus Walesin kuninkaana.


title: Rhodri Mawr ap Merfyn

text: Rhodrin isä Merfyn Frych oli Gwyneddin kuningaskunnan toisen dynastian perustaja. Annales Cambriaen mukaan Merfyn kuoli vuonna 844 ja Rhodri nousi hänen seuraajakseen.


title: Rhodri Mawr ap Merfyn

text: Irlantilaisten annaalien mukaan Rhodri voitti viikingit taistelussa vuonna 856, mikä ilmeisesti toi hänelle kansainvälistäkin huomiota ja voitolla uskottiin omana aikanaan olleen suurempikin merkitys jopa Britannian ulkopuolella viikinkien muodostaman uhan kannalta. Kuuluisuudesta kertoo esimerkiksi irlantilaisen munkin Sedulius Scottuksen Rhodrille ("Roricus") omistama latinankielinen runo.


title: Rhodri Mawr ap Merfyn

text: Valtakautensa aikana Rhodri ulotti ilmeisesti valtansa Powysiin, jonka kungas Cyngenille hän oli sukua. Hän meni myös naimisiin Ceredigionin kuningas Gwgon ap Meurigin tytär Angharadin kanssa. Näin joko jo Rhodrin valtakaudella tai hänen poikiensa valtakaudella gwyneddiläiset ulottivat valtansa myös Ceredigioniin. Rhodri hallitsi näin suuria osia Walesista ja häntä kutsutaankin joissakin yhteyksissä Walesin kuninkaaksi. Ainoat muut samalla tittelillä tunnetut walesilaiset historialliset hahmot ovat Gruffudd ap Llywelyn ja Hywel Dda, joskin arvonimeä alettiin käyttää vasta Englannin normannivalloituksen jälkeen. Vuonna 877 Rhodri pakeni viikinkien hyökkäystä Irlantiin ja Annales Cambriaen mukaan hän sai surmansa vuonna 878 taistelussa sakseja vastaan. Surmansa sai myös Rhodrin poika Gwriad. Sakseilla viitattiin todennäköisesti Mercian kuningas Ceolwulf II:n johtamiin joukkoihin.


title: Buuritasavallat

text: Buuritasavallat (myös buurivaltiot) olivat itsenäisia tasavaltoja, jotka hollantia puhuvat Kapmaan asukkaat perustivat, kun he muuttivat koiliseen suuren vaelluksen aikana. Buuritasavalloista Transvaal ja Oranjen vapaavaltio saivat kansainvälistä tunnustusta. Nykyään alueella sijaitsee Etelä-Afrikka.


title: Marja-Liisa Rönkkö

text: Marja-Liisa Rönkkö (s. 28. lokakuuta 1945 Kokemäki) on suomalainen museologi, taidehistorioitsija ja kulttuuriperinnön ammattilainen. Rönkkö on johtanut Valtion taidemuseota. Hän on myös ollut käynnistämässä Suomen Kirjainstituuttia ja perustamassa museologian oppiainetta Helsingin yliopistoon. Rönkkö toimii Helsingin yliopiston museologian dosenttina .


title: Stoosbahn

text: Stoosbahn on Keski-Sveitsissä, Schwyzin kantonissa, Muotatalin alueella, Schwyzin ja Morschachin kunnissa sijaitseva kiskoköysirata eli funikulaari.


title: Stoosbahn

text: Funikulaari otettiin virallisesti käyttöön 15.12.2017. Se korvasi vuodesta 1933 käytössä olleen funikulaarin.


title: Stoosbahn

text: Rata on 1 740 metriä pitkä. Rata nousee 744 metriä Muotajoen laaksosta 562 metrin korkeudesta Stoosin autottomaan kylään 1 306 metrin korkeuteen. Radan suurin jyrkkyys on 110 prosenttia (48°).


title: Stoosbahn

text: Funikulaari kuljettaa asukkaita ja matkailijoita vuoden ympäri päiväaikaan puolen tunnin välein, talviviikonloppuisin puoleen yöhön asti.


title: Nordic Film Group

text: Oy Nordic Film Group Ab oli suomalainen elokuvayhtiö, joka toimi vuosina 1989-1995 Finnkinon yhteydessä. Nordic Film Group oli Nordisk Filmin toissijainen elokuvalevittäjä vuosina 1988-1995. Sillä tavoin Nordic Film Group aloitti toimintansa 1980-luvulla, ja alkoi levittää elokuvia yhdessä vanhan Finnkino-elokuvayhtiön kanssa, jolloin vanhan Egmont-konsernin yhtiö Egmont Film tuli samaan Finnkino-nimiseen elokuvayhtiöön 1990-luvun alussa. Yhtäkkiä Nordic Film Group lakkautti elokuvalevityksen vuonna 1995, kun toissijainen elokuvalevittäjä Nordisk Film aloitti toimintansa vuonna 1996, joka täytti 90-vuotta entisen Nordic Film-yhtiön myötä.


title: Joachim Blichfeld

text: Joachim Blichfeld (s. 17. heinäkuuta 1998 Frederikshavn, Tanska) on tanskalainen jääkiekkoilija, joka pelaa WHL-joukkue Portland Winterhawksissa. Hänellä on tulokassopimus NHL-joukkue San Jose Sharksin kanssa. Blichfeld on pelipaikaltaan oikea laitahyökkääjä. Hän laukoo oikealta.


title: Joachim Blichfeld

text: Blichfeld on Frederikshavn IK:n kasvatti. Hän jakoi kaudella 2013–2014 Tanskan A-nuorten sarjan maalipörssin voiton 24 osumallaan Odense IK:n Daniel Lundvald Nielsenin kanssa. Vain 15-vuotiaas Blichfeld debytoi samalla kaudella myös Frederikshavnin miesten kakkosjoukkueessa Tanskan I-divisioonassa. Kaudeksi 2014–2015 hän siirtyi Ruotsiin Malmö Redhawksin J18-junioreihin. Blichfeld oli J18 Elitissä joukkueen paras pistemies ja maalintekijä tehoilla 11+5=16, kuten myös J18 Allsvenskanissa tehoilla 9+10=19, jolloin hän voitti myös Redhawksin sisäisen syöttöpörssin. Blichfeld pelasi kauden aikana myös kaksi sekä runkosarja- että playoff-ottelua seuran J20-junioreissa.


title: Joachim Blichfeld

text: QMJHL-joukkue Halifax Mooseheads varasi Blichfeldin 79. pelaajana . Hän päätti kuitenkin jatkaa kaudella 2015–2016 pelejään Malmö Redhawksin organisaatiossa. Blichfeld pelasi kautensa suurimmaksi osaksi seuran J20-junioreissa, joiden toiseksi paras maalintekijä ja kolmanneksi paras pistemies hän oli tehoilla 15+13=28. Blichfeld vahvisti kauden aikana myös Redhawksin J18-junioreissa, joiden paras pistemies ja maalintekijä hän oli pudotuspeleissä tehoilla 5+3=8. Blichfeld voitti kauden päätteeksi J18 Allsvenskanin pronssia.


title: Joachim Blichfeld

text: San Jose Sharks varasi Blichfeldin seitsemännellä kierroksella 210. pelaajana . Samana kesänä hänet varattiin uudelleen CHL:ään, tällä kertaa WHL-joukkue Portland Winterhawksin toimesta 85. pelaajana. Blichfeld siirtyi joukkueeseen kaudeksi 2016–2017. Hän oli 28 osumallaan Winterhawksin kolmanneksi paras maalintekijä.


title: Joachim Blichfeld

text: Joulukuussa 2017 Blichfeld teki kolmivuotisen tulokassopimuksen San Jose Sharksin kanssa.


title: Joachim Blichfeld

text: Blichfeld pelasi alle 20-vuotiaiden MM-kilpailuissa vuosina 2017 ja 2018, joista ensimmäisessä turnauksessa hän oli tehoilla 3+1=4 Tanskan paras maalintekijä ja jakoi joukkueen sisäisen pistepörssin voiton Nikolaj Kragin kanssa. Vuoden 2018 turnauksessa Blichfeld oli joukkueen paras maalintekijä kolmella osumallaan. Valmennus valitsi hänet Tanskan turnauksen yhdeksi kolmesta parhaasta pelaajasta. Blichfeld valittiin myös Slovakiaa vastaan pelatun alkulohkon ottelun päätteeksi joukkueensa ottelun parhaaksi pelaajaksi.


title: Joachim Blichfeld

text: Blichfeld pelasi myös alle 18-vuotiaiden MM-kilpailuissa vuonna 2016, jolloin hän oli tehoilla 4+2=6 Tanskan paras maalintekijä ja jakoi joukkueen sisäisen pistepörssin voiton Nikolaj Kragin kanssa. Blichfeld pelasi myös IA-divisioonan MM-kilpailuissa vuonna 2015, jolloin hän voitti kultaa.


title: Satuja ja tarinoita

text: Satuja ja tarinoita on HC Andersenin ensimmäinen studioalbumi, joka julkaistiin vuonna 1990.


title: Satuja ja tarinoita

text: 10. heinäkuuta 2015 Stupido Records julkaisi albumista 25-vuotisjuhlapainoksen ensimmäistä kertaa CD-formaatissa. Albumi sisältää 9 aikoinaan tilanpuutteen vuoksi julkaisematta jäänyttä kappaletta.


title: Uuden-Seelannin kansalliskirjasto

text: Uuden-Seelannin kansalliskirjasto (, ) on Wellingtonin kaupungissa toimiva Uuden-Seelannin kansalliskirjasto. Se toimii Uuden-Seelannin sisäasiainministeriön alaisuudessa. Kirjastoa johtaa kansalliskirjastonhoitaja Bill Macnaught.


title: Uuden-Seelannin kansalliskirjasto

text: Kansalliskirjasto perustettiin vuonna 1965 yhdistämällä kolme aiemmin erillisenä toiminutta kirjastoa (General Assembly Library, the Alexander Turnbull Library ja the National Library Service). Kansalliskirjastoksi suunnitellun rakennuksen rakentaminen alkaa 1974. Rakennustyöt keskeytetään kuitenkin vuosiksi 1976–1981. Vuonna 1985 Uuden-Seelannin parlamentin kirjasto eriytetään kansalliskirjastosta. Elokuussa 1987 kirjastorakennus avataan vihdoin yleisölle.


title: Uuden-Seelannin kansalliskirjasto

text: Vuonna 1988 kansalliskirjasto muutetaan autonomiseksi Uuden-Seelannin valtiolliseksi laitokseksi. Vuonna 1990 kansallinen elokuvakirjasto liitetään osaksi kansalliskirjastoa.


title: Uuden-Seelannin kansalliskirjasto

text: Kansalliskirjastoa on sittemmin laajennettu ja modernisoitu (arkkitehtitoimisto Warren and Mahoneyn suunnittelema modernisointi valmistui 2013).


title: Parys Mountain

text: Parys Mountain () on kukkula Pohjois-Walesissä Angleseyn saaressa. Se sijaitsee Amlwchin kaupungin alueella.


title: Parys Mountain

text: Parys Mountain on tullut tunnetuksi rikkaasta kupariesiintymästä. Sitä on luultavasti hyödynnetty jo pronssikauden aikaan ja myöhemmin roomalaisten hallitessa saarta. Teollinen vallankumous 1700-luvun lopulla aloitti Parys Mountainin kuparikaivoksen kukoistuksen. Kaivoksessa työskenteli tuolloin noin 1500 kaivosmiestä, ja se oli aikakautenaan maailman suurin kuparikaivos. Louhittu kupari kuljetettiin Amlwchin sataman kautta maailmalle.


title: Amlwch

text: Amlwch on kaupunki Pohjois-Walesissä Angleseyn saaressa. Se sijaitsee saaren pohjoisrannalla.


title: Amlwch

text: Amlwchin kaupunki on pieni, mutta sillä on merkittävä osa 1700-luvun lopulla alkaneeseen teolliseen vallankumoukseen. Kaupungin laitamilla olevalla Parys Mountainilla oli tuolloin maailman suurin kuparikaivos, jonka kupari laivattiin Amlwchin sataman kautta maailmalle. Tämä teki kaupungista huomattavan satamakaupungin. Myös laivanrakennus ja muu teollisuus alkoi tuolloin kehittyä kaupungissa.


title: Amlwch

text: Kaupungissa oleva kirkko "Our Lady Star of the Sea and St Winefride" poikkeaa huomattavasti seudun muista kirkoista. Kirkko on omistettu neitsyt Marialle sekä 600-luvulla eläneelle walesiläiselle naiselle pyhälle Winefridelle. Kirkko on valmistunut vuonna 1937, ja sen suunnitteli italialainen Giuseppe Rinvolucri. Hän oli ensimmäisen maailmansodan sotavanki, kun hänet tuotiin Iso-Britanniaan. Myöhemmin hän avioitui walesiläisen naisen kanssa, ja he asettuivat asumaan Conwyin. Kunnianosoituksena kaupungin merenkulkuperinnölle hän suunnitteli kirkon laivan rungon muotoiseksi. Kirkon alaosassa olevat pyöreät ikkunat ovat myös kuin laivan ikkunoita. Kirkon katossa on useita kattoikkunarivistöjä. Lisäksi kirkon pohjoispäädyssä on viisi tähden muotoista pientä ikkunaa ja pääsisäänkäynnin puoleisessa eteläpäädyssä on yksi suurikokoinen tähden muotoinen ikkuna.


title: Amlwch

text: Kirkko rakennettiin teräsbetonista, joka mahdollisti avaran sisätilan. Betoni ei kuitenkaan kestänyt ankaraa meri-ilmastoa. Vuonna 2000 kirkko pääsi Walesin historiallisesti arvokkaiden rakennusten Cadwin listalle toisen luokan rakennukseksi. Pian tämän jälkeen kirkon vaurioituminen havaittiin ja kirkko suljettiin vuonna 2004. Tämän jälkeen jopa kirkon purku oli varteenotettava vaihtoehto, mutta lopulta kirkon korjaukseen saatiin kerättyä tarvittavat rahat. Korjattu kirkko avattiin vuonna 2011.


title: Amlwch

text: Amlwchin satamassa olevassa vanhassa purjeiden valmistuksessa käytetyssä rakennuksessa, The Sail Loftissa, voi tutustua sataman historiaan ja kehitykseen.


title: HCA-virus

text: HCA-Virus on HC Andersenin EP-levy, joka julkaistiin vuonna 1989 levymerkillä 4R Records.


title: HCA-virus

text: Albumista julkaistiin rajoitettu 500:n kappaleen 7″ vinyylipainos, jonka molemmilla puolilla on samat kappaleet.


title: Deganwyn rautatieasema

text: Deganwyn rautatieasema on rautatieasema Deganwyn kaupungissa Conwyn county borough’n alueella, Walesissa. Se on ainoa väliasema North Wales Coast Linen Llandudno Junctionista Llandudnoon kulkevan haaran varrella.


title: Deganwyn rautatieasema

text: Asema avattiin vuonna 1866 nimellä Deganway. Nykyisen nimensä se sai huhtikuussa 1882. Sitä käytti 11 062 matkustajaa kaudella 2015–2016.


title: Rantalan Lakkitehdas

text: Rantalan Lakkitehdas Oy oli Seinäjoen Marttilan kaupunginosassa vuosina 1931–1966 toiminut vaatetustehdas. Se oli yksi Suomen kolmesta suurimmasta lakkitehtaasta ja työllisti parhaimmillaan 263 henkeä.


title: Rantalan Lakkitehdas

text: Lakkitehdas toimi osoitteessa Kauppakatu 25, heti Seinäjoen keskustan länsipuolella Marttilan kaupunginosassa. Siinä oli alun perin kaksikerroksinen iso puutalo, jonka ensimmäinen omistaja oli läänin mittausinsinööri Julius Sjöstedt. 1930-luvun alussa Juho Rantala osti talon ja perusti siihen lakkitehtaan. Pian tehtaan johto siirtyi Rantalan pojalle Eelille, joka rakennutti viereen täystiilisen kaksi- ja puolikerroksisen tehdasrakennuksen ilmeisesti 1950-luvun alussa. Puutalo on purettu, ja sen paikalla on pysäköintialue.


title: Rantalan Lakkitehdas

text: Sotavuosina lakkitehdas toimitti paljon sotilaspäähineitä. Yrityksen toiminta loppui konkurssiin vuonna 1966. Sittemmin rakennuksessa on ollut erilaisia pizzerioita ja leipomoita sekä työterveyslaitos. 2010-luvulla rakennuksessa on toiminut muun muassa ”moottoripyöräkerho” Cannonball MC.


title: Jääpallon maailmanmestaruuskilpailut 2018

text: Jääpallon vuoden 2018 MM-kilpailut pelattiin Venäjällä 29. tammikuuta – 4. helmikuuta.


text: Vuoden 2018 B-sarjan MM-kilpailut pelataan Kiinassa 28. tammikuuta-3. helmikuuta.


title: Llandudnon rautatieasema

text: Llandudnon rautatieasema on rautatieasema Llandudnon kaupungissa Conwyn county borough’n alueella, Walesissa. Se on North Wales Coast Linen Llandudno Junctionista lähtevän haaran pääteasema.


title: Llandudnon rautatieasema

text: Asema avattiin 1. lokakuuta 1858. Sitä käytti 300 020 matkustajaa kaudella 2015–2016.


title: Otis Thorpe

text: Otis Henry Thorpe (s. 5. elokuuta 1962 Boynton Beach, Florida) on yhdysvaltalainen kilpauransa päättänyt koripalloilija, joka pelasi NBA:ssa 1257 runkosarjaottelua ja 78 pudotuspeliä vuosina 1984–2001 ja voitti yhden NBA-mestaruuden.


title: Otis Thorpe

text: Kansas City Kings varasi Thorpen yhdeksäntenä pelaajana . Seura siirtyi Sacramentoon vuonna 1985 ja Thorpe jatkoi siellä vuoteen 1988, jolloin hän siirtyi Houston Rocketsiin. Houstonin joukkueessa hän voitti NBA:n mestaruuden vuonna 1994 ja sai tuolla kaudella peliaikaa joukkueestaan toiseksi eniten runkosarjassa ja kolmanneksi eniten pudotuspeleissä. Kesken seuraavan kauden hänet myytiin Portland Trail Blazersiin kaupassa, jossa toiseen suuntaan siirtyi muun muassa Clyde Drexler. Kaudet 1995–1997 Thorpe edusti Detroit Pistonsia. Elokuussa 1997 hänet myytiin Vancouver Grizzliesiin, helmikuussa 1998 Sacramento Kingsiin ja toukokuussa 1998 Washington Wizardsiin. Kauden 1999–2000 hän pelasi Miami Heatissä ja kauden 2000–2001 Charlotte Hornetsissa.


title: Otis Thorpe

text: Thorpe pelasi ssa vuonna 1992.


title: V. S. Luoma-aho

text: V. S. Luoma-aho (s. 1984 Jyväskylä) on suomalainen runoilija ja kirjailija.


title: V. S. Luoma-aho

text: Luoma-ahon teos "Kronologi" sai Vuoden aforismikirja -palkinnon ja oli ehdolla Einari Vuorela -runouspalkinnon saajaksi. Teos "Mantra" oli ehdolla Ylen Tanssiva karhu -palkinnon saajaksi.


title: V. S. Luoma-aho

text: Luoma-aho on opiskellut kirjallisuuden ja kirjoittamisen maisteriohjelmassa Jyväskylän yliopistossa. Hän toimii kirjallisuuden verkkolehti Noesiksen päätoimittajana.


title: Vernon Maxwell

text: Vernon Maxwell (s. 12. syyskuuta 1965 Gainesville, Florida) on yhdysvaltalainen koripalloilija, joka pelasi NBA:ssa 855 runkosarjaottelua ja 49 pudotuspeliä vuosina 1988–2001 ja voitti kaksi NBA-mestaruutta.


title: Vernon Maxwell

text: Denver Nuggets varasi Maxwellin toisella kierroksella mutta myi hänet heti San Antonio Spursiin. Helmikuussa 1990 Maxwell myytiin Houston Rocketsiin, jossa hän voitti NBA:n mestaruuden vuosina 1994 ja 1995. Kauden 1995–1996 Maxwell edusti Philadelphia 76ersiä ja seuraavan kauden San Antonio Spursia. Tämän jälkeen hän sai enää lyhyitä sopimuksia Orlando Magicissa, Charlotte Hornetsissa, Sacramento Kingsissä, Seattle SuperSonicsissa, Philadelphia 76ersissä ja Dallas Mavericksissa, kunnes hän kauden 2000–2001 jälkeen lopetti peliuransa.


title: Popkorni

text: Popkorni on rap-kaksikko JVG:n viides pitkäsoitto. Albumi julkaistiin 28. elokuuta 2017.


title: Filippiinien kansalliskirjasto

text: Filippiinien kansalliskirjasto (, ) on Manilan kaupungissa toimiva Filippiinien kansalliskirjasto.


title: Filippiinien kansalliskirjasto

text: Kansalliskirjaston perustana on 12. elokuuta 1887 Manilaan perustettu Filippiinien kuninkaallinen museo-kirjasto ("Royal Museo-Biblioteca de Filipinas"). Maaliskuussa 1901 annettu asetus loi pohjan maan yleisille kirjastoille. Kesäkuussa 1908 perustettiin "Philippine Public Library", joka uudelleennimettiin seuraavana vuonna ("Philippine Library"). Tammikuun 31. päivänä 1918 Tämä kirjasto yhdistettiin kahden muun viraston kanssa (Executive Bureau’s Division of Archives, Patents, Copyrights and Trademarks, ja Law Library of the Philippine Assembly), ja näin syntyi Filippiinien kirjasto- ja museolaitos ("Philippine Library and Museum", PLM). Vuosikymmen myöhemmin (7. joulukuuta 1928) PLM jaettiin kansalliskirjastoksi ja kansallismuseoksi ("National Library" ja National Museum). Vuonna 1947 kansalliskirjasto uudelleenorganisoitiin ja sai nimekseen "Bureau of Public Libraries". Tämä virasto uudelleennimettiin 18. kesäkuuta 1964 jälleen kansalliskirjastoksi ("The National Library"). Ja 13. toukokuuta 2010 se uudelleennimettiin Filippiinien kansalliskirjastoksi ("the National Library of the Philippines").


title: Robert Horry

text: Robert Keith Horry (s. 25. elokuuta 1970 Andalusia, Alabama) on yhdysvaltalainen kilpauransa päättänyt koripalloilija, joka pelasi NBA:ssa 1107 runkosarjaottelua ja 244 pudotuspeliä vuosina 1992–2008. Hän voitti seitsemän NBA-mestaruutta ja on ainoa tähän pystynyt pelaaja, joka ei voittanut mestaruuksiaan 1950–1970-lukujen Boston Celticsissä.


title: Robert Horry

text: Houston Rockets varasi Horryn ensimmäisellä kierroksella numerolla 11. Hän voitti Houstonissa NBA:n mestaruuden vuosina 1994 ja 1995. Kesällä 1996 hänet myytiin Phoenix Sunsiin kaupassa, jossa muun muassa Charles Barkley siirtyi toiseen suuntaan. Jo tammikuussa 1997 Horry myytiin Los Angeles Lakersiin, jossa hän pelasi vuoteen 2003 saakka ja voitti NBA-mestaruuden vuosina 2000, 2001 ja 2002. Kesällä 2003 hän siirtyi San Antonio Spursiin, jossa hän voitti mestaruuden vuosina 2005 ja 2007. Kauden 2007–2008 jälkeen hän lopetti peliuransa.


title: Robert Horry

text: Horry valittiin vuonna 1993.


title: Romanian kansalliskirjasto

text: Romanian kansalliskirjasto () on Bukarestissa toimiva Romanian kansalliskirjasto.


Luettelo Honkajoen julkisista taideteoksista ja muistomerkeistä sisältää Honkajoen kunnassa olevat pysyvät patsaat, muistomerkit ja muistolaatat.


title: Kazakstanin kansalliskirjasto

text: Kazakstanin kansalliskirjasto (, ) on Almatyn kaupungissa toimiva Kazakstanin kansalliskirjasto.


Luettelo Siikaisten julkisista taideteoksista ja muistomerkeistä sisältää Siikaisten kunnassa olevat pysyvät patsaat, muistomerkit ja muistolaatat.


title: Gone Home

text: Gone Home on yhdysvaltalainen ensimmäisen persoonan seikkailupeli, jonka on kehittänyt The Fullbright Company ja joka julkaistiin vuonna 2013. Peli sijoittuu taloon Portlandissa, Oregonissa vuonna 1995. Peluu koostuu tavallisten kotitalousesineiden tutkiskelusta, tavoitteena selvittää mitä talossa on tapahtunut.


title: Gone Home

text: Peli julkaistiin 15. elokuuta 2013 Windows-, OS X- ja Linux-alustoille. Konsoleille se saapui, kun se julkaistiin PlayStation 4- ja Xbox One-konsoleille 12. tammikuuta 2016.


title: Gone Home

text: Pelaaja astuu 21-vuotiaan Katie Greenbriarin rooliin. Pelin alussa hän on saapunut perheensä uuteen kotiin oltuaan vuoden Euroopassa, mutta talo on hänen saapuessaan tyhjillään. Pelaajan tehtävänä on selvittää, mitä on tapahtunut. Tämä tapahtuu kulkemalla huoneiden välillä ja tutkimalla ja keräämällä ympäristössä lojuvia esineitä, kirjeitä, päiväkirjamerkintöjä ja muita viestejä, joiden avulla on mahdollista saada lisää tietoa tapahtumista ja edetä pelistä. Katien pikkusisko Samantha toimii monien päiväkirjakatkelmien kertojana. Pelaaminen ja ympäristön tutkisteleminen tapahtuu ensimmäisen persoonan perspektiivissä.


title: Gone Home

text: Gone Home voitti vuonna 2014 British Academy Games Awardsin parhaan debyyttipelin palkinnon ja oli ehdolla parhaan tarinan kategoriassa. Sekä Kill Screen että Polygon valitsivat sen vuoden peliksi vuonna 2013.


title: Pornaisten historia 2, vuodesta 1869

text: Pornaisten historia 2, vuodesta 1869 – elämä pienessä kunnassa ja muuttuvassa yhteiskunnassa on Teemu Keskisarjan kirjoittama paikallishistoriallinen teos Pornaisista. Teos julkistettiin Pornaisten kirjastossa 26. lokakuuta 2007. Kirjan kustansi Pornaisten kunta. Se on toinen osa Seppo Aallon kirjoitamalle ensimmäiselle osalle.


title: José María Olazábal

text: José María Olazábal (s. 5. helmikuuta 1966 Fuenterrabia) on espanjalainen golfammattilainen.


title: José María Olazábal

text: Olazábal voitti Masters-turnauksen vuosina 1994 ja 1999. Kaikkiaan hän voitti PGA-kiertueella kuusi kertaa. Hän kilpaili Ryder Cupissa vuosina 1987, 1989, 1991, 1993, 1997, 1999 ja 2006 sekä toimi Euroopan joukkueen kapteenina vuonna 2012.


title: Caleb Jones

text: Caleb Jones (s. 6. kesäkuuta 1997 Arlington, Texas, Yhdysvallat) on yhdysvaltalainen jääkiekkopuolustaja, joka pelaa NHL-joukkue Edmonton Oilersin organisaatiossa. Hän pelannee lähinnä AHL-joukkue Bakersfield Condorsissa.


title: Caleb Jones

text: Jones pelasi kaudella 2011–2012 C-nuorten T1EHL-liigaa Dallas Starsin junioreissa. Portland Winterhawks varasi hänet 64. pelaajana WHL:n varaustilaisuudessa 2012. Jones siirtyi vuotta myöhemmin Yhdysvaltain maajoukkueen kehitysohjelman mukaan pelaten siellä vuodet 2012–2014 mm. USHL-junioriliigaa. Kaudella 2014–2015 hän pelasi myös CCM/USA Hockey All-American Prospects Gamessa.


title: Caleb Jones

text: Edmonton Oilers varasi Jonesin neljännellä kierroksella 117. pelaajana . Hän siirtyi kaudeksi 2015–2016 Jonesin kolme vuotta aiemmin varanneeseen Portland Winterhawksin WHL-joukkueeseen. Jones oli joukkueen paras syöttäjä, kolmanneksi paras pistemies ja tehokkain puolustaja tehoilla 10+45=55, joilla hän jakoi koko liigan puolustajien pistepörssin kymmenennen sijan Medicine Hat Tigersin David Quennevillen kanssa. Jones jakoi myös WHL:n tulokkaiden syöttöpörssin voiton Moose Jaw Warriorsin Noah Gregorin kanssa.


title: Caleb Jones

text: Huhtikuussa 2016 Jones teki kolmivuotisen tulokassopimuksen Edmonton Oilersin kanssa. Hän siirtyi samalla amatööritry-out -sopimuksella AHL-joukkue Bakersfield Condorsin vahvuuteen. Jones pelasi siellä kolme runkosarjaottelua ilman tehopisteitä. Kaudeksi 2016–2017 hän palasi Winterhawksin vahvuuteen. Jones oli joukkueen tehokkain puolustaja ja neljänneksi paras pistemies tehoilla 9+53=62, joilla hän sijoittui WHL:n puolustajien pistepörssissä kuudenneksi. Pudotuspeleissä Jones oli tehoilla 2+8=10 Winterhawksin paras syöttäjä ja hän jakoi joukkueen sisäisen pistepörssin voiton Joachim Blichfeldin kanssa. Jones jakoi hänen kassaan myös Winterhawksin sisäisen tehotilaston voiton lukemalla +3.


title: Caleb Jones

text: Syksyn 2017 harjoitusleirin päätteeksi Oilers lähetti Jonesin Bakersfield Condorsin AHL-joukkueen vahvuuteen.


title: Caleb Jones

text: Jones pelasi alle 20-vuotiaiden MM-kilpailuissa vuonna 2017, jolloin hän voitti maailmanmestaruuden. Jones pelasi myös alle 18-vuotiaiden MM-kilpailuissa vuonna 2015, jolloin hän voitti maailmanmestaruuden.


title: Caleb Jones

text: Jones pelasi myös World U-17 Hockey Challengessa vuonna 2014, jolloin hän voitti kultaa.


title: Caleb Jones

text: "The Sports Forecaster" -sivuston mukaan Jones on aggressiivisesti pelaava all around -puolustaja, jolla on kuitenkin kokonaisvaltaisesti kehitettävää sekä kiekollisessa että kiekottomassa pelissä.


title: Caleb Jones

text: Jonesin isoveljet Justin ja Seth ovat pelanneet myös jääkiekkoa. Heistä Seth Jones pelaa puolustajana NHL-joukkue Columbus Blue Jacketsissa. Veljesten isä on Ronald "Popeye" Jones on entinen NBA-tason koripalloilija ja nykyinen valmentaja.


title: Liisa Salmi

text: Lyyli Anna-Liisa Salmi (myöh. Mattila, 1. lokakuuta 1914 Tampere– ?) oli suomalainen pikaluistelija ja pesäpalloilija.


title: Liisa Salmi

text: Tampereen Pyrintöä edustanut ja etenkin 500 ja 1 000 metrillä menestynyt Salmi osallistui urallaan kahdesti yleisluistelijoiden MM-kilpailuihin saavuttaen hopeaa Tampereella 1939. Hän saavutti useita himmeämpiä SM-mitaleita ja teki Suomen ennätyksiä etenkin kotimaan radoilla. 500 metrin naisten Suomen ennätystä Salmi piti hallussaan vuodet 1935–1955. Pesäpallossa Salmi voitti ainakin kaksi Suomen mestaruutta.


title: Liisa Salmi

text: Tampereen Pyrintöä edustanut Salmi saavutti yleisluistelijoiden MM-hopeaa Tampereella 1939: hän sijoittui vähäväkisessä kilpailussa toiseksi Verné Leschen jälkeen ja ennen Laura Tammista pistein 252,50. Salmi kilpaili myös Tukholmassa järjestetyissä yleisluistelun MM-kilpailuissa 1936, missä hän ei selviytynyt päätösmatkalle.


title: Liisa Salmi

text: Salmi oli Leschen kovimpia haastajia 1930-luvun lopulla saavuttaen yleisluistelun Suomen-mestaruuskilpailuista hopea- ja pronssimitaleita: hän voitti yleisluistelun SM-kilpailuissa 500 metrin matkan vuosina 1937 ja 1939 ja 1 000 metrin matkan vuonna 1937. Suomen ennätykseen Salmi ylsi vuonna 1935 luisteltuaan 500 metriä tasan 50 sekuntiin. Kotimaan ratojen SE:ksi 500 metrillä hän oli jo tehnyt 53,5 sekuntia vuonna 1933 ja menetettyään ennätyksen Leschelle oli parantanut sitä vielä vuosina 1934 50,9:ään ja 1935 edellä mainittuun 50,0:aan. Tämä kansainvälinen SE, samoin kuin Salmen ainoa 1 000 metrillä tekemä Suomen ennätys, kotimaan ratojen SE 1.47,3 vuonna 1935, kestivät 20 vuotta vuoteen 1955, jolloin Iiris Sihvonen rikkoi ne.


title: Liisa Salmi

text: Pesäpallossa Salmi voitti Tampereen Pyrinnössä Suomen mestaruuden vuosina 1933, 1936 ja mahdollisesti 1937.


title: Nepal (yhtye)

text: Nepal oli argentiinalainen thrash metal -bändi, joka perustettiin Buenos Airesissa vuonna 1984. He erosivat vuonna 2001. Tänä aikana he julkaisivat kolme studiotallennusta.


title: Nepal (yhtye)

text: Lauluissaan he keskustelivat muun muassa syrjinnästä, rasismista, yhteiskunnallisesta oikeudenmukaisuudesta, kapitalismista, kansanmurhasta.


title: Jevhen Konovalets

text: Jevhen Konovalets (; 14. kesäkuuta 1891 Zaškiv, Galitsia, Itävalta-Unkari – 23. toukokuuta 1938 Rotterdam, Alankomaat) oli ukrainalainen sotilas ja nationalistijohtaja.


title: Jevhen Konovalets

text: Konovalets opiskeli lakimieheksi Lvivin yliopistossa ja osallistui ennen ensimmäistä maailmansotaa ukrainalaisten nationalistien ja Ukrainan kansallisdemokraattisen puolueen toimintaan Itävallalle kuuluneessa Galitsiassa. Hän palveli maailmansodassa Itävallan armeijan aliluutnanttina, kunnes jäi vuonna 1915 venäläisten sotavangiksi. Hän kuului galitsialaisten upseerien ryhmään, joka pakeni sotavankileiriltä ja perusti marraskuussa 1917 Kiovassa separatistisen Sitš-tarkk’ampujapataljoonan, jonka komentajaksi Konovalets valittiin tammikuussa 1918. Konovaletsin joukot taistelivat sekä ukrainalaisia että venäläisiä bolševikkeja vastaan ja valtasivat maaliskuussa 1918 Kiovan takaisin Mihail Muravjovin armeijalta.


title: Jevhen Konovalets

text: Saksalaismiehityksen aikana Ukrainan itsenäisyyttä kannattaneet Sitš-joukot olivat tilapäisesti lakkautettuina, mutta Konovalets perusti hetmani Pavlo Skoropadskin luvalla erillisosastonsa uudelleen Bila Tserkvassa. Konovaletsilla oli keskeinen rooli Skoropadskin hetmanaatin syrjäyttämisessä marraskuussa 1918 ja seuranneessa Ukrainan kansantasavallan uudelleenperustamisessa. Sisällissodan aikana Konovalets yleni kansantasavallan armeijan everstiksi ja hän laajensi Sitš-joukkonsa kokonaiseksi armeijaryhmäksi, mutta se joutui hajaantumaan joulukuussa 1919, jolloin hän jäi Puolan armeijan sotavangiksi.


title: Jevhen Konovalets

text:
Lopun elämänsä ajan Konovalets johti Puolaan liitetyssä Galitsiassa toimineita ukrainalaisten separatistien maanalaisia sotilasorganisaatioita. Hän päätteli Ukrainan kansantasavallan romahtaneen omaan heikkouteensa ja halusi luoda järjestön, joka nojaisi tiukempaan sotilaalliseen kuriin ja kansakunnan asettamiseen yksilöiden yläpuolelle. Hänen johdollaan perustettiin vuonna 1920 Ukrainan sotilasjärjestö (UVO). Hän johti UVO:n salaista toimintaa kesästä 1921 joulukuuhun 1922 Lvivissä ("Lwów"). Jouduttuaan siirtymään maanpakoon hän jatkoi UVO:n johtamista ensin Berliinistä Saksasta ja vuodesta 1929 alkaen Genevestä Sveitsistä käsin. Konovaletsin johdolla UVO ja joukko muita nationalistijärjestöjä yhdistyi vuonna 1929 Ukrainalaisten nationalistien järjestöksi (OUN), jota hän johti kuolemaansa asti. Autoritaarinen maanalainen järjestö tunnettiin muun muassa sabotaasi-iskuista ja puolalaisten viranomaisten salamurhista. Ukrainan demokraattiset puolueet vastustivat sen toimintaa, mutta sillä oli huomattava kannatus Galitsian nuorison keskuudessa.
OUN pyrki laajentamaan toimintansa myös Neuvostoliiton puolelle Ukrainan neuvostotasavaltaan, joten Neuvostoliitto järjesti Konovaletsin salamurhan Rotterdamissa Hollannissa vuonna 1938. OUN:iin peitenimellä "Valjuh" soluttautunut neuvostoagentti Pavel Sudoplatov antoi hänelle hotelli Atlantan kahvilassa suklaarasian, johon oli kätketty pommi. Räjähdyksessä kuollut Konovalets haudattiin Rotterdamiin. Sudoplatov suunnitteli myöhemmin myös bolševikkijohtaja Lev Trotskin salamurhan ja yleni lopulta KGB:n kenraaliluutnantiksi. Kun hänen osuutensa Konovaletsin murhassa tuli ilmi vuonna 1992, eräät ukrainalaisnationalistit vaativat Ukrainan valtakunnansyyttäjää nostamaan murhasyytteen Sudoplatovia vastaan.


title: Jevhen Konovalets

text: Konovaletsin jälkeen OUN:n johtajaksi valittiin Andri Melnyk.


title: Ann Griffiths

text: Ann Griffiths (o.s Ann Thomas) oli walesilainen runoilija, joka tunnetaan etenkin uskonnollisista kymrinkielisistä hymneistään.


title: Ann Griffiths

text: Ann Griffiths eli omaa sukuaan Ann Thomas syntyi Dolwar Fach -nimisellä maatilalla Llanfihangel-yng-Ngwynfan pitäjässä silloisessa Montgomeryshiren kreivikunnassa vuonna 1776. Ann ja suurin osa hänen melko hyvätuloisesta suvustaan kääntyivät Walesissa vaikuttaneeseen kirkolliseen toisinajattelijaliikkeeseen 1790-luvulla. Dolwar Fachista tuli paikallisten kalvinististen metodistien kokoontumispaikka ja se rekisteröitiin sellaiseksi virallisesti vuonna 1803. Ann Griffiths oli kääntynyt vuonna 1796 ja hän alkoi todennäköisesti pian tämän jälkeen kirjoittaa hymnejä. Hymnit oli tarkoitettu lähinnä henkilökohtaiseen uskon harjoittamiseen, eikä Griffiths itse kirjoittanut niitä ylös. Ann meni naimisiin maanviljelijä Thomas Griffithsin kanssa vuonna 1804, mutta Ann kuoli vain vuotta myöhemmin synnytyksen yhteydessä.


title: Ann Griffiths

text: Giffithsillä oli elossa ollessaan joskus tapana esittää hymnejään palvelijana työskenneelle Ruth Evansille, joka puolestaan opetteli ne kirjoitustaidottomana ulkomuistista. Evans esitti hymnejä puolestaan metodistisaarnaajana työskennelleelle miehelleen John Hughesille, joka puolestaan kirjasi ne ylös ja luovutti kokoelmansa hymnejä keränneelle Thomas Charlesille. Kokoelma julkaistiin vuonna 1806 nimellä "Casgliad o Hymnau". Hymneistä tuli suosittuja Walesin toisinajattelijoiden kirkoissa. Hymnen välittämää tunnetta on kuvailtu syvästi ja kiihkeästi uskonnolliseksi ja niitä kuvastaa teologian kattava ymmärrys. Myöhemmät kriitikot ovat kuvailleet Griffithsiä yhdeksi merkittävimmistä kristityistä mystisistä runoilijoista, sekä yhtenä Walesin merkittävimpänä naisrunoilijana.


title: Apokatastasis

text: Apokatastasis (kreik. ἀποκατάστασις, "apokatástasis"), ennalleenpalauttamisoppi eli oppi universaalista, yleisestä pelastuksesta. Toisin kuin ikuisen rangaistuksen oppi sekä ehdollisen kuolemattomuuden ja syntisten tuhon oppi (lat. annihilaatio), apokatastaasi lupaa kaikille lopullisen pelastuksen. Oppi tunnetaan myös nimellä universalismi.


title: Apokatastasis

text: Kirkkoisistä apokatastaasioppia edusti Origenes. Hän opetti, että kaikkien rationaalisten luontokappaleiden sielut tulevat ajan mittaan täydellisesti puhdistumaan synnistä ja palautuvat alkuperäiseen yhteyteensä Jumalan kanssa. Myös eräät muut idän kirkon teologit, kuten Gregorios Nyssalainen ja Euagrios Pontoslainen, ovat edustaneet opetusta yleisestä pelastuksesta. Samankaltainen toivo yleisestä pelastuksesta on löydettävissä muiltakin idän isiltä.


title: Apokatastasis

text: Apokatastaasioppi tuomittiin origenelaisriitojen päätteeksi vuonna 553 Konstantinopolin toisessa kirkolliskokouksessa. Tätä ennen Origenes oli useaan otteeseen tuomittu mm. Konstantinopolin paikallisessa kirkolliskokouksessa vuonna 543.


title: Apokatastasis

text: Suomessa apokatastaasiopin edustajana tunnetaan esim. luterilainen pappi Antti Kylliäinen, joka on julkaissut teologisen pamfletin nimeltä Kaikki pääsevät taivaaseen: Välttämättömiä tarkistuksia kristillisiin opinkohtiin (1997).


title: Kalevi Ylisirniö

text: Kalevi Ylisirniö on Mäntsälän entinen kunnanjohtaja. Hän toimi kunnanjohtajana 1980-luvun lopulta alkaen, mutta vuonna 1993 kunnanvaltuusto erotti hänet yksimielisesti. Ylisirniö valittiin Mäntsälän kunnanvaltuustoon ensimmäisen kerran 1990-luvun puolessavälisä. Hän on toiminut myös varavaltuutettuna. Ylisirniö oli aiemmin sosiaalidemokraatti, mutta loikkasi vuonna 2012 keskustaan. Vuoden 2017 kuntavaaleissa Ylisirniö sai 17 ääntä eikä tullut valituksi Mäntsälän kunnanvaltuustoon.


title: Kalevi Ylisirniö

text: Ylisirniö on vaatinut useasti seuraajansa, kunnanjohtaja Esko Kairesalon erottamista.


Luettelo Rautalammin julkisista taideteoksista ja muistomerkeistä sisältää Rautalammin kunnassa olevat pysyvät patsaat, muistomerkit ja muistolaatat.


title: Andrus Kallastu

text: Andrus Kallastu (s. 17. huhtikuuta 1967 Pärnu) on virolainen kapellimestari ja säveltäjä. Hänen musiikkinsa on tehty rajatilanteihin, siinä on ekspressionistista voimaa, huoliteltua modernismia, sarjallisia ja äänikenttätekniikoita, hälyn estetiikkaa, multimediahahmotelmia, vokaali- ja instrumentaalisia ensemblejä, sekä näyttämölle tehtyjä toitä.


title: Andrus Kallastu

text: Andrus Kallastu opiskeli vuosina 1985–1990 Tallinnan Konservatoriossa pianoa, orkesterinjohtamista ja säveltämistä, sekä vuodesta 1991 alkaen Sibelius-Akatemiassa Helsingissä, josta valmistui vuonna 1999. Sittemmin hän on toiminut freelance-säveltäjänä ja kapellimestarina Virossa.


title: Andrus Kallastu

text: Vuodesta 1993, Andrus Kallastu on toiminut Pärnun oopperan taiteellisena johtajana. Vuodesta 2003 hän on ollut johtajana Pärnun nykymusiikin päivillä (viroksi "Pärnu Nüüdismuusika Päevad").Andrus Kallastu on naimisissa virolaisen sopraanon Kai Kallastun (s. 1970) kanssa. Avioparilla neljä lasta.


title: Mäntsälän seurakunta

text: Mäntsälän seurakunta on Mäntsälässä toimiva evankelis-luterilainen seurakunta. Siihen kuuluu 16 143 (2016) henkeä eli 76,4 prosenttia Mäntsälän asukkaista. Mäntsälän seurakunta on ollut itsenäinen seurakunta vuodesta 1616 lähtien. Seurakunta on perustanut paikkakunnan sosiaali- ja terveyspalvelut sekä koulutuksen, jotka siirtyivät sittemmin kunnan hoidettavaksi. Seurakunta järjestää jumalanpalveluksen joka pyhäpäivänä Mäntsälän kirkossa, jonka lisäksi sillä on useissa tiloissaan muuta toimintaa, kuten kerhoja ja musiikkitoimintaa.


title: Mäntsälän seurakunta

text: Mäntsälän kirkossa on jumalanpalvelus pyhäpäivisin klo 10. Kirkko on kesäisin tiekirkkona. Kirkko valmistui ja vihittiin käyttöön vuonna 1866. Sen vieressä on huoltorakennus, jossa järjestetään myös tapahtumia. Kirkonmäellä sijaitsee seurakunnan ainoa hautausmaa. Seurakuntakeskus sijaitsee osoitteessa Urheilutie 1. Keskuksessa toimivat Mäntsälän seurakunnan kirkkoherranvirasto, taloustoimisto, aikuistyön toimisto ja lähetystyön toimisto. Seurakuntakeskuksessa on seurakuntasali, kahvio ja alasali, joita käytetään tilaisuuksissa. Keskuskatu 11:ssä sijaitsevassa Ankkurissa toimii diakoniatoimistoja siinä järjestetään toimintaa ja tapahtumia. Wanhassa on seurakunnan nuorisotyön toimisto, tiedotustoimisto ja lapsityön toimisto. Rakennus on ollut vuodesta 1988 lähtien seurakunnan nuorisotoiminnan keskus. Wanha on entinen seurakuntakoti ja se sijaitsee seurakuntakeskuksen vieressä osoitteessa Nordenskiöldintie 1. Kirkon vieressä osoitteessa Vanha Porvoontie 10 sijaitsee Koivulan kerhotalo, jossa järjestetään päiväkerhoja, lasten ja nuorten musiikkiryhmiä ja koululaisten iltapäiväkerhoa. Lisäksi rakennus on partion kokoontumispaikka. Hyökännummen kerhotalossa Etelä-Mäntsälän Hyökännummella järjestetään kerhoja, pyhäkoulua ja naisteniltoja. Se on myös partion kokoontumispaikka. Ahvenlammen leirikeskuksessa Metsälammen rannalla, viiden kilometrin päässä kirkolta, järjestetään leirejä ympäri vuoden.


title: Mäntsälän seurakunta

text: Lisäksi seurakunta omistaa Ison-Pappilan, Pikku-Pappilan, Eläke-Pappilan, Puotilan ja Heissan kiinteistöt, eräkämppä Käpypirtin ja asunto-osakeyhtiöitä. Seurakunta myös harjoittaa maa- ja metsätaloutta.


title: Mäntsälän seurakunta

text: Mäntsälän asukkaista 76,4 prosenttia kuuluu Mäntsälän seurakuntaan eli seurakunnalla on 16 143 jäsentä (2016). Jumalanpalvelukseen osallistuttiin 20 999 kertaa vuonna 2015. 89,4 prosenttia Mäntsälän 15-vuotiaista on käynyt rippikoulun (2015).


title: Mäntsälän seurakunta

text: Vuonna 2006 jäsenmäärä oli 15 716. Tuolloin 84,3 prosenttia kunnan asukkaista kuului kirkkoon. Vuonna 2006 jumalanpalvelukseen osallistui 18 912 henkeä eli viikkoa kohden 2,3 prosenttia seurakunnan keskiväkiluvusta osallistui jumalanpalvelukseen.


title: Mäntsälän seurakunta

text: Mäntsälän seurakunta kuuluu Suomen evankelis-luterilaisen kirkon Espoon hiippakuntaan ja Tuusulan rovastikuntaan.


title: Mäntsälän seurakunta

text: Joka neljäs vuosi järjestettävissä seurakuntavaaleissa valitaan kirkkovaltuuston jäsenet. Kaudella 2015–2018 Mäntsälän kirkkovaltuustossa on 27 jäsentä. Valtuusto valitsee kirkkoneuvoston, jonka toimikausi on kaksi vuotta. Mäntsälän kirkkoneuvostossa on kymmenen jäsentä. Vuoden 2010 seurakuntavaaleissa Mäntsälän seurakunnan äänestysprosentti oli 19,7 % ja vuonna 2014 se oli 17,1 %.


title: Mäntsälän seurakunta

text: Seurakunnan kirkollisvero on ollut 1,25 prosenttia vuodesta 1975 lähtien. Mäntsälän seurakunnalla ei ole velkaa (2016). Seurakunnalla on henkilökuntaa 46 henkeä, joista 8 on pappeja (2016).


title: Mäntsälän seurakunta

text: 1500-luvun lopulla Mäntsälä kuului neljään eri seurakuntaan, Hollolan, Janakkalan, Porvoon ja Sipoon seurakuntiin. Herman Onkimaan, Hirvihaaran, Mäntsälän, Nummisten, Soukkion, Sälinkään ja Sääksjärven asukkaat rakensivat Mäntsälän ensimmäisen kirkon vuonna 1585 ja palkkasivat ensimmäisen papin, Henrik Maununpojan, vuonna 1587. Hänen seuraajansa Sakari Tuomaanpoika mainitaan vuonna 1616 Mäntsälän kappalaisena. Tuona vuonna alueesta muodostettiin oma seurakunta erottamalla se Porvoon seurakunnasta. Ensimmäinen maininta Mäntsälän kirkkoherrasta on vuodelta 1627. Mäntsälän kirkkoherra sai apulaisekseen kappalaisen 1670-luvulla.


title: Mäntsälän seurakunta

text: Mäntsälän seurakuntaan liitettiin Hautjärvi, Kaukalampi, Levanto ja Saari Hollolan seurakunnasta 1600-luvun ensimmäisellä vuosikymmenellä. 1630-luvun loppupuolella tai viimeistään 1660-luvun puoleenväliin mennessä aiemmin Janakkalan seurakuntaan kuuluneet Nikinojan, Olkisten ja Sulkavan kylät liitettiin Mäntsälän seurakuntaan. Ohkola siirretiin Sipoon seurakunnasta Mäntsälän seurakuntaan vuonna 1698.


title: Mäntsälän seurakunta

text: Mäntsälän seurakunta piti pitäjänkokouksia 1600-luvulta lähtien. Sen tehtävät ja kokousajat (kahdesti vuodessa) määriteltiin vuonna 1723. Vanhimmat säilyneet pitäjänkokousten pöytäkirjat ovat vuodelta 1751. 1800-luvun alusta lähtien seurakunnan taloutta hoitamaan valittiin erillinen kirkonisäntä. 1850-luvulle saakka kirkonisäntinä toimivat paikalliset säätyläiset. Erillinen kunnallishallinto perustettiin vuonna 1866.


title: Mäntsälän seurakunta

text: Seurakunta valvoi kristillisten tapojen ja sivellisyyden noudattamista kirkkokurilla. Kirkkoherra vastasi myös maallisista häpeärangaistuksista. Mäntsälän seurakunta sai silloin tällöin varoituksen, että seurakuntalaiset harjoittivat noituutta. Tällainen varoitus annettiin muun muassa vuonna 1738. Rovastintarkastuksessa vuonna 1777 taas todettiin, että harhaopit ja noituus olivat Mäntsälässä tuntemattomia. Vuoden 1822 rovastintarkastuksessa kruununnimismies Erik Anders Ingström ilmoitti, että seurakunnan nuorisossa ja palvelusväessä oli tavallista, että mentiin sunnuntai-iltaisin tansseihin ilman vanhempien tai isäntien lupaa. Tuomiorovasti kehotti pappeja nuhtelemaan heitä tästä hyvästä kinkereillä. Vuonna 1882 piispa Anders Johan Hornborg totesi vt. kappalainen Emil Murénille, että seurakunnassa oli juoppoutta muutamissa kylissä ja haureutta ”suuressa määrin”. Murénin mukaan ”näiden paheiden olevan luettavan muutamain turmeltuneitten henkilöittein syyksi ja että ne olivat ulkona totisesta seurakunnasta”. Hornborg ei uskonut, että syyllisiä oli vain muutama, ”koska äpärälapsiakin syntyy joka seitsemäs tahi kahdeksas lapsi”.


title: Mäntsälän seurakunta

text: Mäntsälän seurakunta järjesti pitäjään vaivaishoidon 1740-luvulta lähtien. Varat kerättiin aluksi asettamalla kirkon eteiseen arkku, johon kukin toi viljaa varojensa mukaisesti. Vuonna 1777 Mäntsälässä oli kymmenen huollettavaa. 1790-luvulla toteutettiin ruotujärjestelmä, jossa kukin manttaali määrättiin maksamaan 12 kappaa viljaa omalle huollettavalleen. Koska kaikkia köyhiä ei voitu ruoduttaa, varoja kerättiin yhä myös vaivaiskassaan. Niitä jaettiin muutama kerta vuodessa. 1800-luvun alussa otettiin käyttöön huutolaisuus. Köyhäinhoito siirtyi seurakunnalta kunnalle, kun se perustettiin vuonna 1866.


title: Mäntsälän seurakunta

text: 1700-luvulla papit ja lukkarit olivat käytännössä vastuussa Mäntsälän sairaanhoidosta. Seurakunta on hankkinut vuonna 1777 omistukseensa Johan Haartmanin lääkärikirjan "Tydelig Underrättelse Om de Mäst Gångbara Sjukdomars Kännande och Motande" vuodelta 1765 ja ilmeisesti samoihin aikoihin myös Joh. Andr. Dareliuksen lääke- ja hoitokirjan "Socken-Apothek och någre hus-curer" vuodelta 1760. Vuonna 1816 pitäjänkokous perusti Mäntsälään rokotustoimikunnan, jonka puheenjohtaja oli kirkkoherra Anders Johan Asp. Vielä 1900-luvulla seurakunnalla oli töissä tuberkuloosihoitajatar ja 1900-luvun puolivälinkin jälkeen diakonissojen käytössä olivat lääkelaukku ja verenpainemittari.


title: Mäntsälän seurakunta

text: Mäntsälän vanhin säilynyt lastenkirja, jonka avulla seurattiin lukutaidon ja kristinopin tuntemusta, alkaa vuodesta 1753. Vuonna 1782 pitäjänkokous asetti rangaistukset lukutaidon ja kristinopin puutteellisesta osaamisesta. Seurakunta alkoi perustamaan sunnuntaikouluja 1850-luvulla. Rovasti Abraham Ehnroos kuoli lapsettomana vuonna 1863 ja määräsi testamentissaan puolet omaisuudestaan Mäntsälään perustettavaa kansakoulua varten. Koulu alotti vuonna 1869 ja kunta tuki sitä ensimmäisten viiden vuoden ajan. Koulu oli aluksi Porvoon tuomiokapitulin alaisuudessa ja sen esimiehenä ja johtokunnan puheenjohtajana toimi Ehnroosin seuraaja, rovasti Carl Edvard Aspelund. 1880-luvun lopulta lähtien Mäntsälään kyliin alettiin perustaa yksityisiä kansakouluja. 1890-luvulla seurakunta perusti kiertokoulun, joka toimi suppeampani niissä kylissä, joissa oli jo kansakoulu. Vuonna 1916 seurakunnan kiertokoulun tehtäväksi määrättiin opettamaan lapset lukemaan, totuttamaan seuraamaan opetusta ja noudattamaan koulujärjestystä. Ne toimivat siis eräänlaisina esikouluina. Mäntsälän seurakunnan kiertokoulu lopetti toimintansa vuonna 1931, minkä jälkeen seurakunnalle jäi opetus pyhäkoulussa ja rippikoulussa.


title: Mäntsälän seurakunta

text: Mäntsälän ensimmäiset papit olivat kappalaisia. 1620-luvulta lähtien seurakunnalla on ollut oma kirkkoherra. Seurakuntaa ovat johtaneet seuraavat papit:Nykyinen kirkkoherra on vuonna 1992 virkaansa valittu Mikko Seppälä.


title: Mäntsälän seurakunta

text: Mäntsälän kirkkoherraa on tehtävässään avustanut 1670-luvula lähtien kappalainen. Mäntsälän kappalaiset ovat:Nykyiset kappalaiset ovat Päivi Laalo ja Riikka Pajunen.


title: Joonas Romppanen

text: Jyri Joonas Romppanen (s. 21. marraskuuta 1968 Tampere) on palkittu suomalainen päätoimittaja.


title: Joonas Romppanen

text: Joonas Romppanen syntyi tutkimuspäällikkö Antti Romppasen ja kuvaussihteeri Päivi Hautamäen perheeseen. Hänen avopuolisonsa vuodesta 1999 on merkonomi Sari Pohjolainen. Romppanen tuli ylioppilaaksi 1987 ja valmistui humanististen tieteiden kandidaatiksi Jyväskylän yliopistosta 1990. "Keski-Uusimaa"-lehden tuottaja hän oli 1996–1997, konsernituottaja 1997–2001, toimituspäällikkö 2001–2003 ja vt. päätoimittaja 2002–2003. Lehden päätoimittajaksi Romppanen nimitettiin maaliskuussa 2016. Hän toimii myös "Viikkouutiset"-ilmaisjakelulehden päätoimittajana. "Aamupostin" vastaavaksi päätomittajaksi Romppanen tuli 2003 ja "Riihimäen Seutu" -lehden sekä "Hyvinkään Viikkouutisten" vastaavaksi päätoimittajaksi vuonna 2005. Bonnierin journalistipalkinto myönnettiin Romppaselle vuonna 2003.


title: Tabi Manga

text: Luc Landry Tabi Manga (s. 17. marraskuuta 1994 Yaoundé, Kamerun) on kamerunilainen jalkapalloilija, pelipaikaltaan keskuspuolustaja.


title: Nokisara

text: Nokisara ("Carex fuliginosa") on sarojen ("Carex") sukuun kuuluva kasvilaji. Se jaetaan eri alalajeihin, joista Suomessa ja Ruotsissa esiintyy vain napanokisaraa ("Carex fuliginosa" ssp. "misandra"). Nokisara muistuttaa sysisaraa ("Carex atrofusca"), mutta lajit ovat erotettavissa toisistaan lehtien sekä emitähkien ja pullakoiden ulkonäön perusteella.


title: Nokisara

text: Nokisara on kasvutavaltaan melko tiiviisti mätästävä. Lehdet ovat puhteenvihreitä sekä kouruisia ja lehtien tyvitupet ovat vaaleanruskeita. Nokisara on yhtäläistähkäinen saralaji, ja sen kukinto koostuu useammista nuokkuvista tähkistä. Hedekukat sijaitsevat ylimmän tähkän tyvellä ja emikukat ovat kolmiluottisia. Tähkäsuomut ovat tummanruskeita. Pullakot ovat ruskeita ja niissä on pitkä sekä ulkoneva suuota.


title: Nokisara

text: Nokisara kasvaa tunturiseuduilla kosteilla ja kalkkipitoisilla kasvupaikoilla sekä lapinvuokkonummilla. Suomessa nokisaraa tavataan vain Kilpisjärven seudulla, Enontekiössä. Nokisara on luokiteltu Suomessa silmälläpidettäväksi (NT) lajiksi.


Luettelo Tervon julkisista taideteoksista ja muistomerkeistä sisältää Tervon kunnassa olevat pysyvät patsaat, muistomerkit ja muistolaatat.


Luettelo Vieremän julkisista taideteoksista ja muistomerkeistä sisältää Vieremän kunnassa olevat pysyvät patsaat, muistomerkit ja muistolaatat.


title: Vahasara

text: Vahasara ("Carex flacca") on sarakasvien (Cyperaceae) heimoon kuuluva kasvilaji. Se on yleisesti ottaen keskikokoinen sekä vaaleanharmaanvihreä saralaji ja muistuttaa jonkin verran jokapaikansaraa ("Carex nigra"). Vaaleanharmaanvihreä yleisväritys on vahasaralle tunnusomainen piirre, minkä myötä vahasaran voi tunnistaa jo kauempaakin.


title: Vahasara

text: Vahasaralla on suikertava juurakko sekä tasaiset lehdet. Vahasara on erilaistähkäinen saralaji ja sen kukintona olevassa tähkistössä on tavallisesti kaksi tai kolme hedetähkää sekä kaksi tai kolme emitähkää. Hedetähkät ovat tummanruskeita. Emitähkät ovat perällisiä ja melko pitkiä sekä aluksi pystyjä ja myöhemmin nuokkuvia. Emikukat ovat kolmiluottisia. Tähkäsuomut ovat tummanruskeita ja niissä on vaalea keskisuoni. Pullakot ovat aluksi vaaleanruskeita, mutta tummuvat ajan kuluessa melko tummiksi.


title: Vahasara

text: Vahasara kasvaa kosteilla kalkkipitoisilla niityillä. Suomessa vahasaraa tavataan lähinnä vain Ahvenanmaalla. Ruotsissa vahasara on yleinen osissa Etelä-Ruotsia, muun muassa Uplannissa, Skånessa ja Gotlannissa.


title: Vahasara

text: Vahasaraa käytetään jonkin verran heinämäisenä koristekasvina.


title: Vahasara

text: Vahasaran tieteellisen nimen lajinimi ("flacca") tulee latinan kielen sanasata "flaccus" (suom. rento, veltto) ja viittaa nuokkuviin emitähkiin.


title: Themistoklís Sofoúlis

text: Themistoklís Sofoúlis (, 25. marraskuuta 1861 Sámos, Kreikka – 24. kesäkuuta 1949 Kifisiá, Kreikka) oli kreikkalainen poliitikko ja Kreikan pääministeri kolme kertaa vuosina 1934, 1945–1946 ja 1947–1949.


title: Themistoklís Sofoúlis

text: Sofoúlis syntyi Sámoksen saarella, joka oli hänen syntymänsä aikaan Turkin alainen Sámoksen ruhtinaskunta. Hän opiskeli Ateenan yliopistossa ja edelleen Saksassa pääaineenaan arkeologia. Valmistututtuaan hän osallistui Kreikassa käynnissä olleisiin arkeologisiin kaivaustöihin.


title: Themistoklís Sofoúlis

text: Vuonna 1900 Sofoúlis siirtyi politiikkaan tavoitteenaan Sámoksen liittäminen osaksi Kreikan kuningaskuntaa. Vuonna 1902 hänestä tuli Sámoksen ruhtinaskunnan parlamentin puhemies. Vuonna 1908 hän joutui siirtymään tilanteen kiristyttyä Kreikkaan ollessaan julkisesti vankka Kreikkaan liittymisen kannattaja. Tilanne ratkesi osana Ensimmäistä Balkanin sotaa, jonka kuluessa kreikkalaiset julistivat saaren Kreikkaan liitetyksi ja tilanne vahvistettiin osana Lontoon rauhansopimusta toukokuussa 1913. Sofoúlis itse toimi Sámoksen hallinnon johtajana huhtikuuhun 1914 asti.


title: Themistoklís Sofoúlis

text: Sofoúlis siirtyi Sámoksen kauden jälkeen Kreikan Makedonian kenraalikuvernööriksi. Tätä tehtävää hän hoiti kevääseen 1915 aina siihen asti, kun Elefthérios Venizélos perusti kuningas Konstantinin johtaman kuningaskunnan hallituksen kanssa kilpailevan hallituksen Thessalonikiin. Sofoúlis liittyi tällöin Venizéloksen tukijoihin, ja valittiin tämän johtaman hallituksen sisäministeriksi. Venizéloksen hallituksen siirryttyä voittajana Ateenaan Sofoúliksesta tuli Kreikan parlamentin puhemies. Hänet oli valittu parlamenttiin jo toukokuussa 1915. Tässä tehtävässä hän toimi vuoteen 1920.


title: Themistoklís Sofoúlis

text: Venizéloksen liberaalit kokivat tappion syyskuun 1920 parlamenttivaaleissa, jonka seurauksena Venizélos lähti maanpakoon. Tällöin Sofoúlis nousi Liberaalipuolueen johtoon. Ensimmäinen pääministeriys Sofoúlikselle tuli tasavallaksi muuttuneen Kreikan alkuaikana huhtikuusta lokakuuhun 1924.


title: Themistoklís Sofoúlis

text: Vuonna 1926 kenraali Theódoros Págkaloksen lyhytaikaisen diktatuurikauden jälkeen Sofoúliksesta tuli jälleen parlamentin puhemies vuoteen 1928. Venizéloksen paluun jälkeen 1928 hänestä tuli tämän hallituksen sota-asiain ministeri. Tätä tehtävää hän hoiti aina vuoteen 1930, jolloin hänestä tuli jälleen parlamentin puhemies vuoteen 1933 asti. Venizéloksen Kreikkaan paluun jälkeen Sofoúlis toimi puolueen varapuheenjohtajana.


title: Themistoklís Sofoúlis

text: Marraskuun 1935 kansanäänestyksen perusteella Kreikasta tuli jälleen kuningaskunta. Tammikuun 1936 parlamenttivaaleissa Kreikassa tuli oikeiston ja liberaalien välillä tasatilanne, jossa kommunistit olivat vaa'ankieliasemassa. Sofoúlis liittoutui tällöin kommunistien kanssa ja valittiin näin parlamentin puhemieheksi. Kuningas Yrjö II nimitti pääministeriksi kenraali Ioánnis Metaxáksen, joka elokuussa 1936 sai poliittisesti epävakaassa tilanteessa poikkeusvaltuudet, jonka seurauksena mm. poliittiset puolueet lakkautettiin mukaan lukien Liberaalipuolue. Sofoúlis ei Metaxáksen aikana toiminut politiikassa. Hän toi esille huolestuneisuutensa diktatuurikehityksestä lähettämällä asiasta kirjeen kuningas Yrjölle huhtikuussa 1939.


title: Themistoklís Sofoúlis

text: Huhtikuussa 1941 akselivallat Saksan johdolla miehittivät Kreikan. Saksalaismiehityksen loppuvaiheessa toukokuussa 1944 Sofoúlis yhtenä entisenä kreikkalaispoliitikkona vangittiin Chaïdárin keskitysleiriin, josta hän vapautui viiden vankeuskuukauden jälkeen lokakuussa 1944.


title: Themistoklís Sofoúlis

text: Joulukuun lopussa 1944 Britannian silloisen pääministerin Winston Churchillin johdolla ratkaistiin Kreikan poliittinen kriisi. Kuninkaan paluu ei ollut vielä ajankohtainen, jonka vuoksi valtionhoitajaksi valittiin arkkipiispa Damaskinós ja pääministeriksi entinen liberaalisuuntautunut kenraali Nikólaos Plastíras. Lyhytikäisten hallitusten jälkeen marraskuussa 1945 arkkipiispa Damaskinós nimitti Sofoúliksen 21 vuoden jälkeen edellisestä hallituksesta pääministeriksi, jonka tehtäväksi tuli johtaa Kreikka ensimmäisiin sodanjälkeisiin parlamenttivaaleihin maaliskuun lopussa 1946. Tilanne oli hyvin hankala, koska pikainen vaalien järjestäminen johti vasemmiston poisjättäytymiseen vaaleista. Sofoúlis itse totesi:


title: Themistoklís Sofoúlis

text: Vaalien voittaja oli oikeistolaisen Kansanpuolueen johtama Konstantínos Tsaldáris. Pian sen jälkeen käynnistyi Kreikan sisällissota, jossa Pohjois-Kreikkaa piti vallassaan kommunistien johtamat ELAS:in partisaaniryhmät.


title: Themistoklís Sofoúlis

text: Oikeistojohtoisten hallitusten jälkeen syyskuussa 1947 Sofoúliksesta tuli kolmannen kerran pääministeri lähes 86-vuotiaana yhteistyössä Kansanpuolueen kanssa. Hallitus syntyi amerikkalaisten vahvan painostuksen tuloksena, sillä amerikkalaiset uhkasivat supistaa käynnistämäänsä ”Trumanin opin” mukaista apuaan ellei kyseistä hallituskoalitiota saada aikaan. Sillä hetkellä tilanne oli kriittinen, koska kommunistijohtoiset partisaanit ryhtyivät täysimittaiseen sotaan. Sofoúliksen hallitus johti Kreikkaa aikana, jolloin kylmä sota oli juuri käynnistynyt ja Kreikan sisällissota oli sen ensimmäisiä merkittäviä tapahtumia. Sofoúlis toimi pääministerinä kuolemaansa asti 24. kesäkuuta 1949.


title: HMS Resolute (1850)

text: HMS Resolute oli Ison-Britannian Kuninkaallisen laivaston 3-mastoinen purjealus (parkki) 1800-luvulla. Se varustettiin arktiseen tutkimusmatkailuun sopivaksi vuonna 1850 ja lähetettiin etsimään Franklinin kadonnutta retkikuntaa. "Resolute" ei löytänyt Franklinia, mutta se pelasti toisen etsintöihin osallistuneen aluksen, "HMS Investigatorin", miehistön vuonna 1853. "Investigator" oli ollut jäihin juuttuneena silloin lähes kolme vuotta. "Resolute" puolestaan juuttui jäihin vuonna 1854 Barrowinsalmessa ja hylättiin. Yhdysvaltalainen valaanpyyntialus löysi sen myöhemmin Baffininlahdelta, ja "Resolute" palautettiin kuningatar Viktorialle vuonna 1856. Alus purettiin vuonna 1879, ja sen puusta valmistettiin työpöytä, joka on ollut lähes kaikkien Yhdysvaltain presidenttien käytössä Rutherford B. Hayesin presidenttikaudesta lähtien.


title: HMS Resolute (1850)

text: Kanadan toiseksi pohjoisin kylä, Resolute, on nimetty "HMS Resoluten" mukaan.


title: Kivi- ja Levalammen tekojärvi

text: Kivi- ja Levalammen tekojärvi on Pohjanmaalla Laihialla ja Etelä-Pohjanmaalla Kurikassa, kahdeksan kilometriä Jurvan kirkolta pohjoiseen, sijaitseva tekojärvi.


title: Kivi- ja Levalammen tekojärvi

text: Tekojärvi on muodostunut Pukannevalle rakennetun itä-länsi-suuntaisen padon pohjoispuolelle. Nousevan veden alle jäivät esimerkiksi Kivilampi ja Levalampi sekä osia Levanevaa. Järven pinta-ala on 830 hehtaaria eli 8,3 neliökilometriä. Se on 5,4 kilometriä pitkä ja 2,0 kilometriä leveä. Sillä on yhtenäinen järvenselkä, koska suuria niemiä tai lahtia ei ole ja saaret ovat pieniä ja ne sijaitsevat rantojen tuntumassa. Järven pohjoisrannat ovat matalia ja soistuviaa aluetta, joka johtuu sen kuulumisesta Levanevaan. Järven muut rannat ovat metsämaata, joka on osin soistuvaa metsää.


title: Kivi- ja Levalammen tekojärvi

text: Järven rantaviivan pituus on 29 kilometriä. Siitä 2,1, kilometriä on eteläpäähän rakennettua patoavallia. Sen rannoille on rakennettu yhdeksän vapaa-ajan asuntoa, mutta ei yhtään kiinteää asuntoa.Järven rantojen tärkein tie, joka haarautuu itään seututieltä 687, kulkee patovallilla. Muut tiet johtavat muun muassa vapaa-ajan asunnoille. Etelä-Pohjanmaan ja Pohjanmaan maakuntaraja kulkee järven poikki. Pohjoispuolella sijaitsee Laihia ja etelässä Kurikka.


title: Kivi- ja Levalammen tekojärvi

text: Järven vedenpinnan korkeus on 78,5 metriä mpy. Järvi on säännöstely siten, että vedenpinnan korkeuden alarajaksi on määrätty 76,1 metriä ja ylärajaksi 78,8 metriä mpy. Järveen tuodaan lisävettä luontaisesta Vuorusluomasta, josta alkaa noin kymmenen kilometriä pitkä kanava.


title: Kivi- ja Levalammen tekojärvi

text: Järvi sijaitsee Närpiönjoen vesistössä (vesistöaluetunnus 39) Kivi- ja Levalammen tekojärven valuma-alueella (39.005). Valuma-alue on vesistön latvavesiä, joten järven vesi on peräisin sen lähialueilta. Sen valuma-aluetta on laajennettu tuomalla idästä kanavaa myöten ja vieläpä Tainusluoman yliste Vuorusluoman keräämiä vesiä. Kanava laskee tekojärven kaakkoispäähän. Kivi- ja Levalammen tekojärven valuma-alueella on viisi muuta yli hehtaarin kokoista järveä tai lampea, jotka laskevat suoraan tai välillisesti tekojärven laskujokiin. Ne ovat Niinistönjärvi (23 ha), Sotkalammi (1 ha) ja Rauhalammi (1 ha), sekä kaksi nimetöntä lampea (3 ha ja 2 ha). Järven alkuperäinen laskuoja on Koivuportaanluoma, joka on Närpiönjoen pääuoma sen latvavesistössä. Suuri osa luomaa on jäänyt tekoaltaan alle, mutta sen luontaiseen ja alkuperäiseen uomaan päästetään vettä patoaltaan lounaiskulmasta.


title: Kivi- ja Levalammen tekojärvi

text: Alueen alkuperäinen suoalue on ollut huomattavasti laajempi. Maaston pinnanmuodot olivat aiheuttaneet myös entisten Kivilammen ja Levalammen ympäristön soistumisen, mutta 1960-luvulla rakennettu patorakennelma ja sen vesialtaan täyttö vedellä hukutti tämän osan suota pysyvästi tekoaltaan alle. Tekoallas on rakennettu Metsä-Botnian vedenottotarpeen tyydyttämiseksi. Patorakentamisen ensimmäinen vaihe toteutettiin vuosina 1963–1964 ja sen muodostaman tekojärven pinta-ala oli 365 hehtaaria, ja toinen vaihe vuosina 1975–1976, joka laajensi sen pinta-alaksi 922 hehtaaria.


title: Kivi- ja Levalammen tekojärvi

text: Syrjäisen sijaintinsa vuoksi seutu on jäänyt pellonraivaamiselta ja ojitukselta rauhaan nykypäiviin asti. Soiden ympäristö ja sen viereiset metsäsaarekkeet ovat kuitenkin talousmetsiä. Järven koillisosa kuuluu osana laajempaan Natura 2000-ohjelman Levanevan luonnonsuojelualueeseen (FI0800032).


title: Justin Leonard

text: Justin Leonard (s. 15. kesäkuuta 1972 Dallas, Texas) on yhdysvaltalainen golfammattilainen.


title: Justin Leonard

text: Leonard voitti Yhdysvaltain avoimen turnauksen vuonna 1997. Hän sijoittui toiseksi Yhdysvaltain avoimissa 1999 sekä PGA:n mestaruusturnauksessa 1997 ja 2004. Kaikkiaan hän voitti PGA-kiertueella 12 kertaa. Hän kilpaili Ryder Cupissa vuosina 1997, 1999 ja 2008.


title: Tuhansien laulujen maa

text: Tuhansien laulujen maa on lauluyhtye Rajattoman albumi, joka julkaistiin 3. marraskuuta 2017. Albumi sisältää 13 suomalaista kevyen musiikin kappaletta. Mukana on useita vierailevia artisteja.


title: Tuhansien laulujen maa

text: Viikolla 50/2017 "Tuhansien laulujen maa" nousi Suomen virallisen albumilistan ensimmäiselle sijalle. Se on ensimmäinen a cappella -albumi, joka on saavuttanut listan kärkipaikan.


title: Tuhansien laulujen maa

text: Yleisradion internetsivulla järjestettiin äänestys, jossa yleisö sai äänestää suosikkikappaleitaan eri vuosikymmeniltä. Äänestys päättyi 31.1.2017. Kunkin kategorian (1920–40-luvut, 1950–60-luvut, 1970-luku, 1980-luku, 1990-luku, 2000-luku ja 2010-luku) voittajakappale pääsi levylle. Nämä kappaleet ovat ”Päivänsäde ja menninkäinen”, ”Satumaa”, ”Myrskyluodon Maija”, ”Albatrossi”, ”Satulinna”, ”Rakkaus on lumivalkoinen” ja ”Missä muruseni on”.


title: Blandina

text: Pyhä Blandina () oli kristitty marttyyri, joka surmattiin Lyonissa Marcus Aureliuksen vainoissa vuonna 177. Pyhimystä muistetaan katolisessa kirkossa, ortodoksisessa kirkossa, idän katolisissa kirkoissa ja anglikaanisessa kirkossa. Hänen muistopäivänsä on 2. kesäkuuta.


title: Blandina

text: Lähes kaikki Blandinaa koskeva tieto on peräisin Lyonin seurakunnasta Anatoliaan lähetetyistä kirjeistä. Blandina oli orja, joka otettiin vangiksi kristittyjen vainojen yhteydessä. Vankeudessa häntä kidutettiin monilla eri tavoilla, mutta tarinan mukaan Blandina puolusti omaa uskoaan sanomalla: "Minä olen kristitty, eikä meidän keskuudessamme tehdä mitään alhaista." Tämä oli vastaus roomalaisten esittämiin syytöksiin kristittyjen harrastamasta kannibalismista.


title: Blandina

text: Blandina oli yksi monista Lyonin marttyyreistä. Tarinan mukaan hänet vietiin kidutuksen jälkeen amfiteatterille, jossa hänet sidottiin seipääseen ja jätettiin villieläinten syötäväksi. Eläimet eivät kuitenkaan koskeneet häneen, jolloin roomalaiset veivät hänet takaisin vankeuteen. Muutaman päivän jälkeen roomalaiset veivät hänet amfiteatterille katsomaan kaupungin muiden kristittyjen kiduttamista. Tämän jälkeen Blandina ruoskittiin, poltettiin tulikuumalla ritilällä, suljettiin verkon sisään ja heitettiin villihärän viskottavaksi. Lopulta hänen kurkkunsa leikattiin auki tikarilla.


title: Ajosjärvi (Mänttä-Vilppula)

text: Ajosjärvi on Pirkanmaalla Mänttä-Vilppulassa Vilppulan taajaman länsipuolella sijaitseva järvi.


title: Ajosjärvi (Mänttä-Vilppula)

text: Järven pinta-ala on 416 hehtaaria eli 4,2 neliökilometriä. Se on 3,5 kilometriä pitkä ja 2,4 kilometriä leveä. Järven ympäristö on melko alavaa maata. Järven itäpuolelta sen ohittaa pohjois-etelä- suuntainen harjujakso, josta Ajosharju sijaitsee järven kohdalla. Länsiranta nousee loivasti länteen jättäen järven painaumaan. Sen länsirannasta kohoaa selvästi vain Kuoppaniemestä nouseva 30 metrin korkeuteen kohoava nimetön mäki.


title: Ajosjärvi (Mänttä-Vilppula)

text: Järvessä on laskettu olevan 38 saarta. Niiden yhteispinta-ala on 31 hehtaaria, mikä on noin 7 % järven kokonaispinta-alasta. Saarista Peltosaari, Kohosaari, Tervasaari, Selkisaari, Jokisaari ja Latosaari ovat yli hehtaarin suuruisia, 21 ovat yli aarin ja loput 11 ovat alle aarin kokoisia. Muita nimettyjä saaria ovat esimerkiksi Latosaaren vieressä Huvilasaari, sekä Mikonsaari, Koivukari ja Raatosaari, Kotiniemen lähellä Loukkusaari ja Koivuniemensaari, ja luoteisosassa Kokkosaari ja Mertasaari.


title: Ajosjärvi (Mänttä-Vilppula)

text: Järvi on luodattu ja siitä on julkaistu syvyyskartat. Sen tilavuus on 12 miljoonaa kuutiometriä eli 0,012 kuutiokilometriä. Järven keskisyvyys on 2,9 metriä ja suurin syvyys on 10,7 metriä. Syvin kohta sijaitsee Peltosaaren ja Kohosaaren välisen salmen pohjoispuolella. Muita lähes kymmenmetrisiä syvänteitä sijaitsee esimerkiksi järven kaakkoisosassa, Huvilasaaren pohjoispuolella, Kuoppaniemen edustalla ja järven pohjoisosan lahden kapeikossa.


title: Ajosjärvi (Mänttä-Vilppula)

text: Järven rantaviivan pituus on 25 kilometriä, josta saarten rantaviivan yhteispituus on 9 kilometriä. Sen rannat ovat silmämäärin puolet peltomaata ja loput metsämaata. Soistuneita rantoja on vain vähän. Järven itärantaan Ajosharjulle ulottuu Vilppulan taajaman asutusta, mutta muualla se on pääasiassa haja-asutusta tai vapaa-ajan asutusta. Kotiniemessä sijaitsee Vilppulan vankila, joka on perustettu vuonna 1988. Vankila-alue on entistä Kotiniemen kasvatuslaitosta, joka on Museoviraston suojelemaa.


title: Ajosjärvi (Mänttä-Vilppula)

text: Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Ruoveden alueella (35.33), jonka Ajosjärven valuma-alueeseen (35.335) järvi kuuluu. Järven vedenpinnan korkeus on 97,9 metriä mpy. Järvi saa kaiken veden omalta valuma-alueeltaan, koska se on osa vesistönsä latvavesiä.


title: Ajosjärvi (Mänttä-Vilppula)

text: Ajosjärven valuma-alueella on kuusi yli hehtaarin kokoista järveä tai lampea, jotka laskevat suoraan tai välillisesti järveen. Ne ovat Huhtilammi (9 ha), joka laskee Huhtipuroa myöten järven pohjoispäähän ja jonka valuma-alueella ovat myös Kurkkujärvi (23 ha), Valkeislammi (2 ha) ja Soutuanlammi (4 ha). Iso Kangasjärvi (43 ha) laskee Ajosjärven itärantaan Peltosaaren kohdalla ja Likasenlammi (5 ha) sen lounaisrantaan. Järven laskuoja lähtee sen kaakkoisrannasta ja se laskee 350 metrin jälkeen Ruoveden Huutoselän Mäkitalonlahteen, Kirkkosalmen suun lähelle.


title: Dirty Work (All Time Low’n albumi)

text: Dirty Work on yhdysvaltalaisen pop-punk-yhtye All Time Lowin neljäs studioalbumi, jonka julkaisi Interscope Records 6. heinäkuuta 2011. Yhtye vaihtoi levy-yhtiötä Hopeless Recordsista Interscopeen, koska se avasi yhtyeelle enemmän mahdollisuuksia.


title: Dirty Work (All Time Low’n albumi)

text: Yhtye suunnitteli julkaisevan albuminsa vuoden 2010 kesällä, mutta se viivästyi vuoteen 2011.


title: Don’t Panic

text: Don’t Panic voi viitata johonkin seuraavista:


title: Täpläsara

text: Täpläsara ("Carex punctata") on sarakasvien (Cyperaceae) heimoon kuuluva kasvilaji. Se on monivuotinen sekä matalakasvuinen saralaji. Täpläsara muistuttaa välisaraa ("Carex distans"), johon sen voi helposti sekoittaa. Täpläsara ja välisara ovat erotettavissa toisistaan lehtien, emitähkien ja pullakoiden ulkonäön perusteella.


title: Täpläsara

text: Täpläsara on kasvutavaltaan löyhästi mätästävä, ja sen varret voivat kasvaa 50 cm korkeiksi asti. Lehdet ovat vaaleanvihreitä, tasaisia sekä suunnilleen varrenpituisia. Kukinnon tukilehti on tavallisen lehden kaltainen. Täpläsara on erilaistähkäinen saralaji ja sen kukintona oleva tähkistö koostuu yhdestä hedetähkästä sekä kolmesta tai neljästä emitähkästä. Hedetähkä on perällinen ja emitähkät ovat selvästi erillään sekä tiheäkukkaisia. Emikukat ovat kolmiluottisia. Tähkäsuomut ovat kalvaanruskeita sekä teräväkärkisiä, ja niissä on vihreä keskisuoni. Pullakot ovat kiiltävän keltavihreitä, suonettomia ja suuodallisia.


title: Täpläsara

text: Täpläsara kasvaa kallioilla sekä merenrantojen kuivilla ruohostomailla. Täpläsaraa ei tavata Suomessa, ja lähimmillään sitä tavataan Ruotsissa sekä Norjassa Skagerrakin rannikoilla, missä se kasvaa harvinaisena. Muuten täpläsaraa tavataan siellä täällä ympäri Eurooppaa.


title: Salaisuus (albumi)

text: Salaisuus on lauluyhtye Rajattoman albumi, joka julkaistiin 4. marraskuuta 2016. Albumi koostuu 11 uudesta suomenkielisestä kappaleesta.


title: Mosambikin kansalliskirjasto

text: Mosambikin kansalliskirjasto (, lyh. BNM) on Maputon kaupungissa toimiva Mosambikin kansalliskirjasto.


title: Mosambikin kansalliskirjasto

text: Kansalliskirjasto perustettiin vuonna 1961.


title: Kaarlo Metsävainio

text: Kaarlo Henrik Immanuel Metsävainio, vuoteen 1906 "Gutzén" (25. kesäkuuta 1890 Kolari – 16. elokuuta 1962) oli suomalainen filosofian tohtori ja rehtori.


title: Kaarlo Metsävainio

text: Metsävainion vanhemmat olivat nimismies Henrik Immanuel Gutzén ja Elin Cecilia Hertmann. Hän pääsi ylioppilaaksi 1910 Kajaanin yhteiskoulusta. Metsävainio opiskeli Helsingin yliopistossa ja valmistui filosofian kandidaatiksi 1915, maisteriksi 1917 sekä lisensiaatiksi ja tohtoriksi 1934. Kasvitieteen alan väitöskirja käsitteli suokasvien juuristoja.


title: Kaarlo Metsävainio

text: Metsävainio oli Oulun Suomalaisen yhteiskoulun maantieteen ja luonnonhistorian opettajana vuodesta 1918 alkaen ja Oulun yhteislyseon rehtorina 1931–1958. Hän oli Oulun kaupunginvaltuuston jäsenenä ja toimi vuonna 1919 perustetun Oulun korkeakouluseuran sihteerinä 1919–1957.


title: Kaarlo Metsävainio

text: Metsävainio maalasi vuonna 1910 Piippolan kirkon alttaritaulun "Jeesus kolkuttaa ovelle".


title: Kaksi astetta

text: Kaksi astetta on lauluyhtye Rajattoman, Jaakko Kuusiston ja Pekka Kuusiston yhteiskiertueella keväällä 2014 äänitetty albumi.


title: Kaksi astetta

text: Kappaleiden teemana on ilmastonmuutos. Rajattoman laulajat sekä Kuusistot sävelsivät kappaleet itse ja sanoituksista vastasivat Paula Vesala, Jarkko Martikainen, Paavo Westerberg ja Juha Itkonen.


title: Kaksi astetta

text: Kiertueella Rajattoman riveissä oli Soila Sariolan sijaisena Saima Hyökki.


Luettelo Vesannon julkisista taideteoksista ja muistomerkeistä sisältää Vesannon kunnassa olevat pysyvät patsaat, muistomerkit ja muistolaatat.


title: Wylfan ydinvoimalaitos

text: Wylfan ydinvoimalaitos on Angleseyssä Yhdistyneessä kuningaskunnassa sijaitseva entinen Magnox-tyyppinen ydinvoimala, jonka rakentaminen aloitettiin vuonna 1963. Molempien reaktorien teho oli 490 MW ja ne otettiin käyttöön vuonna 1971. Reaktori 2 suljettiin huhtikuussa 2012 ja reaktori 1 joulukuussa 2015.


title: Wylfan ydinvoimalaitos

text: Laitoksen sulkemista suunniteltiin alun perin vuodelle 2010, mutta Nuclear Decommissioning Authority pidensi käyttöikää.


title: Tippukivitapaus

text: Tippukivitapaus on Laura Ruohosen samannimiseen runoteokseen perustuva koko perheen musikaali. Näytelmän kantaesitys oli Kansallisteatterin suurella näyttämöllä 22. marraskuuta 2017 . Tippukivitapaus on ensimmäinen Kansallisteatterin päänäyttämölle kirjoitettu lastennäytelmä.


title: Tippukivitapaus

text: Tippukivitapauksessa on Yökyöpelit-näytelmästä ja -televisiosarjasta tuttuja hahmoja, kuten mahtimummeli päätäi Väätäinen. Papupurkista seikkailemaan lähtenyt pikkupapu Seija Soija, hänen uusi ystävänsä Hujoppi ja pikkuinen Tukaani päätyvät matkallaan muun muassa tippukiviluoliin.


title: Tippukivitapaus

text: Musiikin on säveltänyt Anna-Mari Kähärä. Näytelmän kappaleet on julkaistu cd-levyllä "Tippukivitapaus", jota myydään muun muassa Kansallisteatterin lippumyymälässä.


title: Penmon

text: Penmon on kylä Pohjois-Walesissä Angleseyn saaressa osana Llangoedin kuntaa.


title: Penmon

text: 600-luvulla kylään saapui kelttiläinen lähetyssaarnaaja Pyhä Seiriol. Hän perusti kylään luostarin, jossa hän kastoi kansaa. Samalla hän perusti läheiselle pienelle saarelle yhteisön. Saari tunnetaan nykyään kymriksi nimellä Ynys Seiriol eli Seiriolin saari.


title: Penmon

text: Pyhän Seiriolin kaivo on todennäköisesti kylän vanhin rakennus. Varhaisiin kelttiläisiin kirkkoihin liittyi usein pyhä kaivo. Kaivon vedellä uskottiin olevan parantava voima. Pyhiinvaeltajat vierailivat usein kaivoilla. Käynneissä sekoittuivat usein usko ja muinainen taikausko keskenään. Pyhän Seiriolin kaivo on pienessä rakennuksessa, joka on rakennettu 1700-luvulla.


title: Penmon

text: Pyhän Seiriol perusti luostarin 600-luvulla. Luostari kehittyi vuosisatojen ajan ja 900-luvulla luostariin rakennettiin puinen kirkko. Samoihin aikoihin luostarin pihaan pystytettiin kaksi suurikokoista ristiä. Viikingit hyökkäsivät kylään vuonna 971 ja tuhosivat kirkon. Uutta kivistä kirkkoa alettiin rakentaa 1100-luvulla kuninkaiden Gruffudd ap Cynanin ja Owain Gwyneddin hallintakausilla. Kirkko on ristin muotoinen. Ensimmäisenä valmistui sen keskilaiva noin vuonna 1140 ja seuraavaksi rakennettiin poikkilaiva ja torni vuosina 1160-1170. Kuori lisättiin kirkkoon vuosina 1220-1240 Llywelyn AP Iorwerthin (Llywelyn the Great) aikana. Luostari lakkautettiin vuonna 1537 Henrik VIII:n vallan aikana. Luostarin maat siirtyivät Sir Richard Bulkeleyn omistukseen, mutta kirkko pysyi kuitenkin käytössä. Kirkko rakennettiin uudelleen suurelta osin vuonna 1855.


title: Penmon

text: Sir Richard Bulkeley rakensi kyyhkyslakan kirkon lähelle noin vuonna 1600. Rakennus on neliön muotoinen ja siinä on kupumainen katto. Lakassa oli 1000 pesimälaatikkoa.


title: Glipitsidi

text: Glipitsidi (CHSNO) on sulfonyyliureajohdannaisiin kuuluva orgaaninen yhdiste. Yhdistettä voidaan käyttää lääketieteessä aikuistyypin diabeteksen hoidossa.